Bernard Charles (Bernie) Ecclestone (* 28 Oktober 1930 naby Bungay in Suffolk, Engeland) was die president en Hoofbesturende direkteur van Formula One Management en Formula One Administration en besit ook 'n aandeel in Alpha Prema, die moedermaatskappy van die Formule Een Groep-maatskappye. As sulks was hy as die primêre gesaghebber in Formule Een beskou. Aan die begin van 2017 is F1 se eienaarskap oorgeneem deur Liberty Media Corporation en Delta Topco. Chase Carey, die voorsitter van hierdie maatskappye, is aangewys as die uitvoerende hoof van F1. Mnr. Ecclestone dien nou in 'n raadgewende hoedanigheid as Voorsitter Emeritus van F1. In die pers word daar dikwels na hom verwys as die "F1 Supremo". Sy vroeëre betrokkenheid by die sport was as 'n deelnemer en later as bestuurder van die renjaers Stuart Lewis-Evans en Jochen Rindt. In 1972 het hy die Brabham-span gekoop, wat hy vir vyftien jaar lank bestuur het. As 'n spanbaas het hy 'n lid van die "Formula One Constructors Association" geword.


Die Buite-Hebride (Engels: Outer Hebrides, amptelik bekend onder die Skots-Gaeliese naam Na h-Eileanan Siar) is 'n eilandreeks langs die weskus van Skotland, noordwes van die Binne-Hebride. Die Buite-Hebride strek 208 km van die eiland Lewis in die noordooste tot by Barra Head in die suide. Dit vorm deel van die Hebrides en word van die Skotse vastelandgebied en van die Binne-Hebride geskei deur die stormagtige waters van die Minch, die Little Minch en die See van die Hebride. Die hoofnywerhede is skaapboerdery en wolprodukte. Dit is ’n gewilde toeristebestemming in die somer. Die Buite-Hebride vorm deel van die Gàidhealtachd, die tradisionele gebied van die Skots-Gaeliese gemeenskap van Skotland. Skots-Gaelies was te vore die dominante taal van die eilande en dit word steeds hier en daar gepraat, maar dit is in sommige dele grootliks deur Engels verdring. Die naam vir die parlementêre kiesafdeling van die Verenigde Koninkryk is Na h-Eileanan an Iar, terwyl die Skotse Parlement se kiesafdeling vir die gebied steeds amptelik die Western Isles (Westelike Eilande) is. Dit word egter gewoonlik as Western Isles (Eilean Siar) geskryf.


Ostara is 'n moderne Nieu-Heidense fees wat tussen 20 en 23 Maart gevier word. Dit baseer min of meer op tradisionele feeste wat in verband met die dag-en-nag-nagewening (equinox) in die Noordelike Halfrond gevier is, maar is nogtans nie van enige bekende historiese Heidense fees afgelei nie. 'n Histories presiese politeïstiese rekonstruksie is tans nie moontlik nie. Die naam Ostara gaan terug op Jacob Grimm wat in sy Deutsche Mythologie 'n spekulatiewe teorie oor die antieke Germaanse godin Ostara (dikwels ook Eostre of Astarte) ontwikkel het wat moontlik die naamgewer van die Paasfees (Duits: Ostern, Engels: Easter) was. Grimm se hoofbron vir hierdie hipotese is De temporum ratione van die heilige Beda Venerabilis. Volgens Beda is die Angel-Saksiese (Oud-Engelse) naam vir die maand April, Eostur-monath, van ene godin Eostre afgelei. As 'n lentefees versinnebeeld Ostara vir hedendaagse Nieu-Heidene die stryd tussen die natuurkrag van die winter en die lente. Die fees word daarnaas ter ere van die godin Ostara gevier, die mitologiese Godin van die Vrugbaarheid, die Lentegodin, en die Godin van die Môrerooi wat die verrysenis van die lente ná die lang wintertyd simboliseer.


Die Sweedse Taalraad (Sweeds: Språkrådet) is die hoof regulatoriese liggaam vir die bevordering en ontwikkeling van die Sweedse taal. Die raad word deels deur die Sweedse regering befonds en het semi-amptelike status. Die raad voer beheer oor die taal uit deur die publikasie van verskeie boeke met aanbevelings oor spelwyse en grammatika sowel as boeke oor taalkunde wat vir 'n algemene gehoor bedoel is. Die verkope van die boeke word gebruik om die werksaamhede van die raad te help befonds. Die Sweedse Taalraad bestaan uit ander organisasies wat 'n belang het by die Sweedse taal, soos die Sweedse Akademie en die Sweedse Uitsaaikorporasie. 'n Aantal organisasies wat joernaliste, onderwysers, skrywers, akteurs en vertalers verteenwoordig word ook ingesluit. Die raad publiseer sedert 1965 die kwartaallikse vaktydskrif Språkvård (letterlik "Taalbewaring"), wat artikels publiseer oor die gebruik en ontwikkeling van die Sweedse taal, lesers beantwoord oor spelwyse en grammatika sowel as die verskaffing van riglyne oor die gebruik van Sweeds in verskillende omstandighede. Dit het tans meer as 6 500 intekenaars. Die Sweedse Taalraad se wortels lê in die poging om beheer te vestig oor die amptelike taalgebruik onder die Nordiese lande.


Die woordeskat van 'n taal verwys na die algehele versameling woorde waaroor die taal beskik. Dit kan ook gebruik word om na die versameling woorde wat deur 'n skrywer gebruik word te verwys (vergelyk ryk woordeskat) of die versameling woorde wat deur 'n persoon verstaan word of wat die persoon waarskynlik sal gebruik om nuwe sinne mee saam te stel. Woordeskat-toetse vorm 'n integrale komponent van intellektuele meting in sielkunde. Daar is bevind dat woordeskatvlakke konsekwent algehele intellektuele funksie en opvoedingsprestasie aandui. Woordeboeke kan ingespan woord om onbekende woorde na te slaan en sodoende 'n persoon se woordeskat uit te brei. Hierdie artikel is ’n saadjie. Voel vry om Wikipedia te help deur dit uit te brei.


Robert Bosch GmbH is 'n gediversifiseerde tegnologiemaatskappy wat in 1886 deur Robert Bosch tot stand gebring is in Stuttgart, Duitsland. Robert Bosch GmbH is die wêreld se grootste verskaffer van voertuigonderdele en het besigheidsverhoudings met bykans alle motorvervaardigers ter wêreld. Bosch se hoofkantoor is in Gerlingen naby Stuttgart geleë. Franz Fehrenbach is op 1 Julie 2003 as voorsitter aangestel. Die Bosch-groep bestaan uit meer as 275 filiaalmaatskappye. Die Bosch-groep wat bedrywig is op die gebied van motorvoertuig- en nywerheidstegnologie, verbruikersgoedere en boutegnologie het in die 2006-boekjaar verkope van € 43.7 miljard aangeteken. Die maatskappy se hoofmededingers in die mark vir motorvoertuigonderdele is: Delphi Corporation, Visteon, DENSO Corporation en Continental AG. In 2004 was Robert Bosch GmbH 17de op die lys van maatskappye waaraan die meeste patente toegeken is met 'n totaal van 907 patente. In 2003 was hulle in die 20ste plek met 758 patente en in 2002 was hulle 23ste met 683 patente. (de) bosch.de: Über Bosch in Deutschland Geargiveer 27 Maart 2013 op Wayback Machine Robert Bosch GmbH Company Profile, Yahoo!


Paramaribo is die hoofstad en grootste stad van Suriname. Die stad het 'n bevolking van 240 924 in 2012 gehad en 'n oppervlakte 182 km². Paramaribo is waarskynlik 'n verbastering van 'n Indiaanse naam "Parmirbo". Die stad lê aan die wesoewer van die rivier Suriname en aan die kus van die Atlantiese Oseaan. Die bynaam van Paramaribo is Par'bo. Die historiese stadsentrum is in 2002 deur Unesco as wêrelderfenisgebied gelys. By die Indiaanse dorp Parmibo is aan die begin van die 17de eeu 'n handelspos opgerig deur Nicolaes Baliestel en Dirck Claez. Dit het egter in Britse hande geval en die Britte het 'n fort, Fort Willoughby gebou. In 1667 het die fort en die ligging in Zeeuse hande geval. Die fort word Fort Zeelandia, en Paramaribo word Nieuw Middelburg. Vanuit die fort word Paramaribo stadig uitgebrei. Paramaribo het 'n oppervlakte van 182 km² waarop 240 924 mense woon. Paramaribo is van alle Surinaamse distrikte die kleinste maar ook die digsbevolkste. Ongeveer 50% van die Surinaamse bevolking woon in Paramaribo.


Massaproduksie is die vervaardiging van groot hoeveelhede gestandardiseerde produkte op monteerlyne. Die vervaardigingstegniek is veral deur Henry Ford gewild gemaak in die 20ste eeu, veral deur sy vervaardiging van die Ford Model T. Tydens massaproduksie word daar tipies gebruik gemaak van spore of vervoerbande om gedeeltelik voltooide produkte na medewerkers te vervoer, wat eenvoudige en herhalende take verrig om baie hoë produksietempos per werker te verseker sodat hoë volume vervaardiging van goedkoop goedere verseker kan word. Massaproduksie is kapitaalintensief aangesien dit tot 'n groot mate van masjinerie gebruik maak relatief tot die aantal arbeiders. Met laer arbeidskostes en 'n vinniger produksietempo, word die vereiste kapitaal vermeerder maar lopende uitgawes verminder. Masjinerie wat benodig word om 'n massaproduksielyn op te stel is egter so duur dat daar verseker moet word dat die produk sukses sal behaal sodat die maatskappy verseker kan word van 'n goeie opbrengs op sy belegging. Masjinerie vir massaproduksie soos robotte en persmasjiene se installasiekostes is ook baie hoog. Massaproduksie is dus uiters geskik om groot, relatief homogene verbruikersgroepe te bedien wie se vraag na sodanige produkte lang produksielopies, wat die soort produksieproses vereis, sal regverdig.


Aardklop is 'n Suid-Afrikaanse kunstefees wat sedert 1998 jaarliks in die stad Potchefstroom in die Noordwesprovinsie van Suid-Afrika aangebied word. Die fees bied hoofsaaklik Afrikaanse produksies in teater, dans, kabaret en visuele kunste. Dit is die naasoudste Afrikaanse Kunstefees in die land. Dié kunstefees word tydens die Septembervakansie van die Noordwes-Universiteit en skole in Noordwes aangebied, aangesien die fees van die fasiliteite soos sale en koshuise van hierdie instellings gebruik maak. Dit word op verskillende plekke in die stad gehou, lok ongeveer 150 000 besoekers en duur vyf dae lank. Pryse wat uitgedeel word is die Smeltkroes vir beste Afrikaanse verhoogteks en die Aardvark vir grensverskuiwende werk. Persone aan die spits was/is Giep van Zyl, Marguerite Robinson, Andries Vrey en ander. Van 29 September tot 3 Oktober 2021 is 'n minifees by die Voortrekkermonument in Pretoria aangebied. HAT Taal-en-feitegids, Pearson, Desember 2013, ISBN 978-1-77578-243-8 DA wil landelike veiligheidseenheid in Tshwane op die been bring.. Maroela Media (2 Oktober 2021). Aardklop se webwerf Wikimedia Commons het meer media in die kategorie Aardklop.


Vir die tydskrif Wiel, sien Wiel (tydskrif). 'n Wiel is 'n ronde toestel wat die vermoë het om om 'n as te draai en sodoende beweging, vervoer of die verrigting van arbeid deur masjiene moontlik maak. 'n Wiel saam met 'n as oorkom wrywing deur rolbeweging moontlik te maak. Vir 'n wiel om te draai moet 'n draaimoment op die wiel se as uitgeoefen word, hetsy deur swaartekrag of deur een of ander eksterne krag. Algemene voorbeelde kan in vervoertoepassings waargeneem word. Die term kan ook vir ander ronde voorwerpe gebruik word, soos in die geval van 'n skeepswiel en 'n vliegwiel. Die wiel is waarskynlik vir die eerste keer in antieke Mesopotamië in die 4de millenium v.C. gebruik. Die wiel het antieke Indië deur middel van die Indusvalleibeskawing in die 3de millenium v.C. bereik. Aan die noordelike Koukasus is verskeie grafte ontdek waar mense sedert 3700 v.C. op waens en karre begrawe is. Die vroegste uitbeelding van 'n vaartuig met wiele is op die Bronocicepot (kleipot) ongeveer 3 500 jaar v.C. gevind in die suide van Pole.


Pous Stefanus kan verwys na 'n aantal pouse van die Rooms-Katolieke Kerk, naamlik: Pous Stefanus I (254 – 257). Pous Stefanus (II) (752). Pous Stefanus II (752 – 757). Pous Stefanus III (767 – 772. Pous Stefanus IV (816 – 817). Pous Stefanus V (885 – 891). Pous Stefanus VI (896 – 897). Pous Stefanus VII (928 – 931). Pous Stefanus VIII (939 – 942). Pous Stefanus IX (1057–1058).


Petrus Secundus (P.S.) Dreyer (1921-1999) was 'n bekende Pretoriase filosoof en teoloog. Van Dreyer se publikasies sluit in: Die problematiek van die geesteswetenskappe (1952) Die godsdienskritiek van L. Feuerbach en K. Marx (1954) Oorsaaklikheid en vrijheid (1957) Geskiedenis en openbaring: 'n kritiese studie van die beskouing van Arnold J. Toynbee (Proefskrif Pretoria) (1958) Die moontlikheid van filosofiese kommunikasie (1967) Hierdie artikel is ’n saadjie. Voel vry om Wikipedia te help deur dit uit te brei.


Panic! at the Disco is 'n musiekgroep uit Las Vegas, Nevada. Die musiek bevat ook wat techno-inbloede en teatrale elemente. In 2005 is hul debuutalbum A Fever You Canot Sweat Out uitgebring, en het dit in die Amerikaanse trefferlys Billboard 200 gekom deurdat daar ongeveer 800 000 CDs verkoop is. Dan Pawlovich Brendon Urie Dallon Weekes Kenneth Harris Brendon Urie (voorsang/kitaar) Spencer Smith (tromme) Ryan Ross (kitaar) Jon Walker (baskitaar) Brent Wilson (baskitaar) A Fever You Canot Sweat Out (2005) Pretty. Odd. (2008) Vices & Virtues (2011) Too Weird to Live, Too Rare to Die! (2013) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Salle du Jeu de paume is 'n kaatsbaan in die rue du Jeu de paume in Versailles (Yvelines). Die saal is deur Nicolas Creté in 1686 in opdrag van Lodewyk XIV opgerig as 'n baan vir die kaatsspel, Jeu de paume, 'n voorganger van moderne tennis, wat deur die koning en ander persoonlikhede uit die Franse hof gespeel is. Jeu de paume was op daardie stadium baie gewild en daar was tweehonderd sulke sale in Parys. Die Salle du Jeu de paume het bekendheid verwerf vir die Eed op die Kaatsbaan wat op 20 Junie 1789 deur die afgevaardigdes van die Derde Stand daar onderneem is en in 'n groot muurskildery deur Jacques-Louis David verewig is. 'n Gedenkplaat is ook bokant die deur aangebring. Tydens die heerskappy van Juillet is die gedenkplaat herstel en Horace Vernet het toestemming verkry om sy ateljee daar in te rig na sy terugkeer uit Afrika. Met die proklamasie van die Tweede Republiek op 25 Februarie 1848 het 'n glorieryke tydperk vir die saal aangebreek. " 'n Groot banket is op 14 Maart 1848 daarin gehou.


In kwantumfisika, verwys die Heisenberg onsekerheidsbeginsel na die stelling dat die waarneem van die posisie van 'n partikel in 'n klein deel van ruimte die momentum daarvan onseker maak; en teenoorgesteld as die momentum presies gemeet word is die posisie van die partikel onseker. In kwantummeganika het die posisie en momentum van partikels nie presiese waardes nie, maar eerder 'n waarskynlikheidsverspreiding. Daar bestaan geen toestande waar 'n partikel oor beide 'n definitiewe posisie én 'n definitiewe momentum beskik nie. Hoe nouer die waarskynlikheidsverspreiding van die posisie is, hoe wyer word die momentum s'n. Fisies vereis die onsekerheidsbeginsel dat wanneer die posisie van 'n atoom gemeet word met 'n foton, die weerkaatsde foton die momentum van die atoom met 'n onsekere hoeveelheid sal verander wat omgekeerd eweredig sal wees aan die akkuraatheid van die meting van die posisie. Die mate van die onsekerheid kan nooit laer wees as die beperking wat deur die beginsel daargestel is nie, ongeag van die eksperimentele opstelling.


Die Aa is 'n klein riviertjie in Nederland. Die rivier se oorsprong is naby Meijel in die suidoostelike provinsie Limburg, in Die Peel. Dit vloei noordwes deur die provinsie Noord-Brabant na ’s-Hertogenbosch, rofweg langs die Zuid-Willemsvaartkanaal. In ’s-Hertogenbosch, by die samevloei van die Aa en die Dommel, word die Diezerievier gevorm wat 'n paar kilometer verder in die Maas in vloei. Die hoofstede langs die loop van die Aa is Asten, Helmond, Veghel en ’s-Hertogenbosch.


Straatligkinders is 'n Afrikaanse rock-/emo-/poppunkmusiekgroep van Potchefstroom. Hulle beskryf self hulle musiekstyl as "Afrikaanscore". Hulle het in Augustus 2006 op die musiektoneel verskyn toe Hein Kruger (baskitaar) en Bennie de Jager (hoofkitaar) besluit het om iets nuuts in Afrikaans te skep. Hein se broer, Ruan, is genader om vir hul nuwe projek tromme te speel. 'n Gemeenskaplike vriend het ook vir Hein aanbeveel om Bouwer as 'n moontlike sanger te gebruik. Die vier het toe bymekaar gekom om Straatligkinders te stig. Hul eerste optrede het gou plaasgevind op November 2006 in 'n klub in Potchefstroom, wat deur hul vriende bygewoon is. In Desember 2006 besluit hulle op 'n musiekvideo vir hul snit "Die beskermer". Dit is verfilm in 'n fabriek in Potchefstroom en het op 17 Januarie 2007 op MK89 begin draai. Dit het 'n goeie ontvangs van die publiek geniet en toe gereeld begin roteer. Daarna was hulle hoog in aanvraag om reg oor Suid-Afrika by allerhande plekke te gaan optree. Hul tweede optrede was vir liefdadigheid en dit het hul in samewerking met Luminol, ook 'n plaasliek groep, aangepak.


Nicolaas I die Grote was die 105de pous van die Rooms-Katolieke Kerk. Pous Nicolaas I die Grote is gebore in Rome in 'n vername familie, die seun van Theodore, ongeveer in 820. Bekend vir sy vroomheid, goedhartigheid, kennis en welsprekendheid het hy tot die kerk toegetree op jeugdige ouderdom. Hy word as sub-deken aangestel deur Pous Sergius II en as deken deur Pous Leo IV. Op 24 April 858 volg hy Pous Benedictus III op deur die invloed van keiser Lodewyk II van die Heilige Romeinse Ryk. Hy regeer tot sy dood op 13 November 867. Hy word opgevolg deur Pous Adrianus II. Die naam ‘Nicolaas’ beteken 'oorwinnaar oor/uit die volk'. Wes-Europa was in die tyd spiritueel uitgeput en politiek onseker. Die Sarasene en die Wikings het gereeld invalle gedoen en geplunder. Nicolaas is gesien as die pligsgetroue verteenwoordiger van die pouslike mag van Rome. Hy was vervul met 'n hoë besef van sy missie vir die handhawing van die Christelike moraliteit en die verdediging van die wet van God teen magtige wêreldse biskoppe. Aartsbiskop Johannes van Ravenna het die inwoners van die pouslike staat onderdruk.


Pous Marinus kan verwys na 'n aantal pouse van die Rooms-Katolieke Kerk nl: Pous Marinus I (882 – 884). Pous Marinus II (942 – 946). Daar is ook drie pouse met die naam Martinus wat dikwels met Marinus verwar word nl.: Pous Martinus I (649 – 654). Pous Martinus IV (1281 – 1285). Pous Martinus V (1417 – 1431).


Gerrie Pretorius is 'n bekende Afrikaanse sanger. Hy begin sy sangloopbaan in 2001 met die vrystelling van Annemarie my Skat, wat ook sy eerste platinumalbum was. Hy het daarna verskeie ander albums uitgereik, waarvan verskeie platinumstatus bereik het. Van sy treffers sluit in Annemarie my Skat, Adio Amore en 7 Sondes. Pretorius reik in 2007 'n album genaamd Ek sing vir jou Bles ter nagedagtenis van Bles Bridges uit. In Maart 2008 het hy saam met Dana Winner, as deel van haar Suid-Afrika Platinum Worldtour, deur Suid-Afrika gereis. Pretorius het al verskeie kere in Nederland opgetree en ook 'n CD in die lae lande uitgegee, waarin hy 'n duet saam met Anny Schilder, 'n voormalige sangeres van BZN, sing.


Eden is 'n Suid-Afrikaanse seun-sanggroep bestaande uit Jaco du Plessis (Jay), Paolo Azevedo en Johan Vorster. Sean Els was ook op 'n tyd lid van die groep. Hulle het reeds twee Huisgenoot Tempo Toekennings gewen. Van hulle treffers sluit in: Kwart-oor-vyf, 54 5de Straat en Knieë Lam. Eden se albums: 1997: Volstruis Plate 2003: Point of No Return 2006: Eden 2008: Knieë Lam 2009: Dekade 2014: Nooit Oud Raak Nie DVDs LIVE at The Mardi Gras (DVD) Lys van Suid-Afrikaanse musiekgroepe Eden se amptelike webwerf Geargiveer 18 April 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die storie van Klara Viljee is 'n Afrikaanse rolprent wat op 31 Januarie 1992 vrygestel is. Dit het R2 483 074 by die loket verdien. Die regisseur was Katinka Heyns. Die rolprent is 'n drama. Dit het geen ouderdomsperk nie, maar ouerleiding word aanbeveel. Anna-Mart van der Merwe as Klara Viljee Gavin van den Berg as Pietman Willemse Regardt van den Bergh as Dawid die skoolhoof Trix Pienaar as Rose Lida Botha as Tant Mollie Johan Botha as Neels Wilma Stockenström as Miss Lizzie Sauer Die fliek speel af in die laat 1950's in 'n klein Suid-Kaapse vissersdorpie waar die hoofkarakter sukkel om haarself van haar verlede te bevry. Nadat sy haar pa en verloofde op die see verloor, besluit sy dat sy nooit weer die see wil sien nie, en bou haar huis agter 'n sandduin. Sy besluit ook om nooit weer vis te eet nie. Verskeie jare later ontvang sy nuus wat veroorsaak dat sy die duin stukkie vir stukkie begin opgrawe en wegdra. Sy leer dat haar verloofde nog leef, maar na Kaapstad gevlug het nadat hy 'n plaaslike meisie swanger gemaak het.


Vosburg is 'n dorp in die Noord-Kaap, in Suid-Afrika. Die dorp is 61 km wes van Britstown. Vosburg was eers 'n plaas genaamd Processfontein, maar die dorp is gestig in 1895 en genoem na ene J. Vos en die Van Rensburg-familie. Daar is tans 22 geboue op die dorp. Die belangrikste ekonomiese bedryf is merinoskape. Op Pad in Suid-Afrika. B.P.J. Erasmus. 1995 ISBN 1-86842-026-4 "Hoofplek Vosburg". Sensus 2011.


Die Olimpiese Somerspele 1936 (Duits: Olympische Sommerspiele 1936), amptelik bekend as die Spele van die XIde Olimpiade, is tussen 1 en 16 Augustus 1936 in Berlyn, Nazi-Duitsland, aangebied. In 1931 is Berlyn deur die Internasionale Olimpiese Komitee (IOK) bo Barcelona as gasheer vir die Spele verkies. Berlyn het 43 teenoor Barcelona se 16 stemme gekry. In 1936 het die destydse Nazi-Duitsland ook die Olimpiese Winterspele aangebied, in Garmisch-Partenkirchen in die Alpe. Dit was die laaste Olimpiese Somerspele voor die uitbreek van die Tweede Wêreldoorlog drie jaar later, wat met die Duitse Inval van Pole begin het. Toe Adolf Hitler in Januarie 1933 aan bewind kom as kanselier, klink daar stemme op om die Spele na 'n ander land te verskuif. In die Verenigde State was daar selfs 'n veldtog om die Spele te boikot. Avery Brundage, die voorsitter van die Amerikaanse Olimpiese Komitee, spreek hom teen 'n verskuiwing van die Spele uit, en hy kry ook steun van De Coubertin. Net die Sowjetunie het hierdie spele geboikot. Spanje bly weg omdat dit deur 'n burgeroorlog verskeur is.


Maryland (Engels: State of Maryland) is 'n deelstaat in die Middel-Atlantiese gebied van die Verenigde State van Amerika. Dit was die sewende deelstaat om die Grondwet van die Verenigde State te bekragtig (1787 in Philadelphia, Pennsilvanië). Die hoofstad is Annapolis en die grootste stad is Baltimore. Dit het 'n bevolking van omtrent 5,8 miljoen en 'n oppervlakte van 12 407 vierkante kilometer. Maryland word in die noorde deur Pennsilvanië, in die ooste deur Delaware, in die suide deur Virginië en Washington, D.C., en in die weste deur Wes-Virginië begrens. Die Atlantiese Oseaan lê in die suide. Maryland was oorspronklik 'n Britse kolonie, en was een van die dertien kolonies wat teen die Britse kroon opgestaan het. Maryland se byname is Old Line State, Free State, Little America en America in Miniature. Die deelstaat se leuse is Fatti maschii, parole femine (Italiaans: manlike dade, vroulike woorde). Toerisme Visit Maryland Geskiedenis Maryland Historical Society Hierdie artikel is ’n saadjie. Voel vry om Wikipedia te help deur dit uit te brei.


Michael Richard Schutte (9 Desember 1950 – 14 Julie 2008), beter bekend as Mike Schutte, was 'n legendariese Suid-Afrikaanse swaargewig bokskampioen wat as "Die Tenk" bekend gestaan het. Schutte is op 9 Desember 1950 in Boksburg gebore. Hy het die SA swaargewigtitel in 1975 teen Jimmy Richards verower, maar dit weer in 1976 aan Gerrie Coetzee afgestaan. Sy afrigter was Alan Toweel. Na sy boksloopbaan tot 'n einde gekom het, het Schutte in die openbare oog gebly as rofstoeier, akteur en sanger. Hy sal ook onthou word vir die talle Mike-grappies wat die rondte gedoen het, en wat hy self ook oorvertel het. Schutte is op 14 Julie 2008 in 'n hospitaal in Vanderbijlpark oorlede. Schutte is ook in die 1986-rolprent, "You Must Be Joking!" te sien saam met bekendes soos Carike Keuzenkamp, Kallie Knoetze, Leon Schuster, Rina Hugo en Janine Pretorius. Die amptelike Mike Schutte webwerf Geargiveer 17 Julie 2008 op Wayback Machine Schutte se boksrekord[dooie skakel]


JavaScript (JS) is 'n multiparadigma-programmeertaal wat verskeie style ondersteun, insluitend objekgeoriënteerde, funksionele, prototipegebaseerde en gebeurtenisgedrewe programmering. Die meerderheid webblaaiers gebruik en ondersteun die taal. Javascript laat webbladsye toe om interaktief op te tree (dit wil sê die bladsy verander gebaseerd op die gebruiker se toevoer of ander gebeurtenisse). JavaScript word gereeld met die Java-programmeertaal verwar, veral omdat beide tale algemeen vir webtoepassings gebruik word. Alhoewel die tale sommige sintaktiese elemente deel (wat hulle ook in gemeen het met C, het JavaScript heelwat meer met funksionele programmeertale as met Java in gemeen. Javascript is eers net gebruik deur webblaaiers maar is verder ontwikkel om ook werk vir die bediener te doen (veral deur Node.js). Javascript Frameworks word ook nou gebruik vir statiese webblaaiers (deur biblioteke soos Angular, ReactJS en VueJS) as ook selfoon toepassings, deur gebruik van React Native. Alle moderne webblaaiers ondersteun Javascript. Voorheen moes gebruikers in die <script>-etiket aandui watter taal gebruik word, maar dit is nie meer nodig nie. JavaScript ondersteun baie van die standaardstrukture vanuit C (if-stellings, while-lusse, switch-stellings ens.).


Du Fu (Gongyi 鞏義市, 712 – Xiangjiang, 湘江 770) (Jiaxiang: Hubei, Xiangfan 湖北省襄樊市) was 'n Chinese digter ten tye van die Tang-dinastie. Ch'en Wen-hua. T'ang Sung tzu-liao k'ao. Chou, Eva Shan; (1995). Reconsidering Tu Fu: Literary Greatness and Cultural Context. Cambridge University Press. ISBN 0-521-44039-4. Cooper, Arthur (vert.); (1986). Li Po and Tu Fu: Poems. Viking Press. ISBN 0-14-044272-3. Ebrey, Walthall, Palais, (2006). East Asia: A Cultural, Social, and Political History. Boston: Houghton Mifflin Company. Hawkes, David; (1967). A Little Primer of Tu Fu. Oxford University Press. ISBN 962-7255-02-5. Hung, William; (1952). Tu Fu: China's Greatest Poet. Harvard University Press. ISBN 0-7581-4322-2. McCraw, David; (1992). Du Fu's Laments from the South. University of Hawaii Press. ISBN 0-8248-1422-3. Owen, Stephen (red.); (1997). An Anthology of Chinese Literature: Beginnings to 1911. W.W. Norton & Company. ISBN 0-393-97106-6. Rexroth, Kenneth (vert.); (1971).


Melmoth is 'n dorp in die ooste van Suid-Afrika, in die provinsie van KwaZulu-Natal. Die dorp is in 1888 gestig en genoem na Melmoth Osborn. Melmoth is omtrent 200 km vanaf Durban. Wattelbome word op groot skaal in die omgewing geplant sodat die bas in 'n fabriek verwerk kan word. Die fabriek is in 1926 gebou. Lys van dorpe in Suid-Afrika NG gemeente Melmoth "Hoofplek Melmoth". Sensus 2011.


Grondbesoedeling kom voor as die grondoppervlak of grondwater besoedel word deur stowwe wat nie in hulle natuurlike vorm daar voorkom nie. Grondbesoedeling lei tot die afbreek of totale vernietiging van die ekosisteem wat lewe op aarde onderhou. Die besoedeling van grond skep geweldige probleme wat drinkwater betref omdat feitlik alle besoedelingstowwe vroeër of later in reën of smeltwater na die grondwater gevoer word. Grondwater is die belangrikste bron van drinkwater. Besoedeling kan veroorsaak dat grond onvrugbaar word indien die organismes wat vir humusvorming en stikstofbinding verantwoordelik is, aangetas word. Die belangrikste besoedelingstowwe is aardolieprodukte, plastiek, bestrydingsmiddels. swaar metale en moeilik verwerkbare stowwe in chemiese afval. Nie alle stowwe wat in die grond verwerk word, veroorsaak besoedeling nie. Klein hoeveelhede organiese afval is selfs noodsaaklik vir humusvorming, wat die vrugbaarheid van grond in stand hou. In die laaste dekades het die hoeveelheid afval egter so toegeneem en het die samestelling daarvan so ingrypend verander met die toevoeging van plastiek en giftige stowwe dat die afval nie meer in vrugbare humus omgesit kan word nie. Die afvalstowwe wat nie verwerk word nie, vergiftig die grondorganismes. Die gevolg is dat die hoeveelheid hoër plante wat in die grond groei, sterk kan afneem.


Asidogenese verteenwoordig die tweede stap in die vier stadia van anaërobiese vertering: Hidrolise: 'n Chemiese reaksie waar partikels afgebreek word en opgelos word en polimere omgeskakel word na eenvoudiger monomere; Asidogenese: 'n Biologiese reaksie waar eenvoudige monomere omgeskakel word na vlugtige vetsure; Asetogenese: 'n Biologiese reaksie waar vlugtige vetsure omgeskakel word na asynsuur, koolstofdioksied en waterstof en Metanogenese: 'n Biologiese reaksie waar asetate omgeskakel word na metaan en koolstofdioksied met die verbruik van waterstof. Anaërobiese vertering is 'n komplekse biochemiese proses wat deur 'n groep mikro-organismes aan die gang gesit word en waarin organiese verbindings na metaan en koolstofdioksied omgeskakel word.


Asetogenese is 'n proses waar asetaat deur anaërobiese bakterieë geproduseer word vanuit 'n verskeidenheid energie- en koolstofbronne. Die verskillende bakteriese spesies wat asetogeniese vermoëns het word asetogene genoem. 2 C O 2 ( a q ) + 4 H 2 ( a q ) → C H 3 C O O H ( a q ) + 2 H 2 O {\displaystyle 2CO_{2}(aq)+4H_{2}(aq)\to CH_{3}COOH{(aq)}+2H_{2}O} Asetogenese is die derde stap tydens anaërobiese vertering Hidrolise: 'n Chemiese reaksie waar partikels afgebreek word en opgelos word en polimere omgeskakel word na eenvoudiger monomere; Asidogenese: 'n Biologiese reaksie waar eenvoudige monomere omgeskakel word na vlugtige vetsure; Asetogenese: 'n Biologiese reaksie waar vlugtige vetsure omgeskakel word na asynsuur, koolstofdioksied en waterstof en Metanogenese: 'n Biologiese reaksie waar asetate omgeskakel word na metaan en koolstofdioksied met die verbruik van waterstof. Anaërobiese vertering biogas "Thermophiles in the Ocean" (PDF). Geargiveer vanaf die oorspronklike (PDF) op 16 Desember 2008.


Hier volg 'n lys van dorpe en stede in Rwanda waarvan die name verander is: Astrida → Butare → Huye (voorgestel) Hierdie artikel is ’n saadjie. Voel vry om Wikipedia te help deur dit uit te brei.


Die Olimpiese Winterspele 1924 (Frans: Les Jeux olympiques d'hiver de 1924), amptelik bekend as die Iste Olimpiese Winterspele, is tussen 25 Januarie en 5 Februarie 1924 in Chamonix-Mont-Blanc, Frankryk, aangebied. In 1921 stem die Internasionale Olimpiese Komitee in om 'n Internasionale Wintersportweek (Semaine des Sports d'Hiver) in 1924, dieselfde jaar as die Somerspele in Parys te hou. Hierdie sportweek vind in Chamonix-Mont-Blanc, aan die voet van die Mont Blanc plaas, en was 'n reuse sukses. Daar word besluit dat dit voortaan elke vier jaar losstaande van die Somerspele aangebied sal word. Daarmee word die sportweek die Iste Olimpiese Winterspele. 6 Olimpiese sporte is tydens die Spele beoefen. Bobslee (1) Nordiese ski (5) Tweekamp (1) Heg-en-steg-ski (2) Noorse kombinasie (1) Skansspring (1) Skaats Kunsskaats (3) Langbaanskaats (5) Ysbal (1) Yshokkie (1) Hier volg 'n alfabetiese lys van al die Nasionale Olimpiese Komitees wat deelgeneem het.


Li Ning (Liuzhou, 8 September 1963) is 'n voormalige Chinese gimnas. Tydens die Olimpiese Somerspele van 1984 in Los Angeles wen hy drie goue medaljes (vir vloeroefeninge, bok en ringe), asook twee silwer en een brons medaljes. Na die Spele van 1988, waartydens hy geen medaljes kon inpalm nie, beëindig Li sy sportloopbaan. In 1990 begin hy 'n besigheid wat sportklere en -skoene vervaardig. In 2000 word Li die eerste Chinese gimnas wat in die "Internasionale Gimnastiekheldesaal" vereer word. By die Olimpiese Somerspele van 2008 in Beijing was Li Ning die laaste fakkeldraer en steek hy die Olimpiese vlam in die Beijing Nasionale Stadion aan die brand.


WiMAX (Engels vir Worldwide Interoperability for Microwave Access) is 'n kommunikasiestandaard gebaseer op die IEEE 802.16 (en ETSI HiperMAN) standaard vir breëband draadlose netwerke met middelgrootte reik. IEEE 802.16 staan ook bekend as WirelessMAN (draadlose Metropolitaanse Area Netwerk). Op 19 Oktober 2007 word WiMAX deur die ITU bygevoeg as 'n standaard vir 3G netwerke. Wi-Fi IEEE 802.16 werkgroep vir breëband draadlose toegang


Die Internasionale Lughawe Parys-Charles de Gaulle (Frans: Aéroport de Roissy-Charles de Gaulle, IATA: CDG, ICAO: LFPG) ook as Roissy of Charles de Gaulle bekend, is die grootste en belangrikste internasionale lughawe van Frankryk en een van die grootste lughawens in Europa. Met 69,5 miljoen passasiers in 2017 was dit die tiende besigste lughawe ter wêreld. Die lughawe is na die Franse oudpresident Charles de Gaulle genoem en is naby Roissy, sowat 25 km noordoos van die Paryse middestad, geleë. Met die RER- en TGV-treine word die middestad in 45 minute, Disneyland Resort in 10 minute, en Lille en Brussel in een uur bereik. Die lughawe het 3 terminale en hanteer meer as 200 000 reisigers en 6 000 ton vrag (2003) per dag. Die lughawe dien as die vernaamste spilpunt vir Air France. Danksy enkele aanpassings was die lughawe vroegtydig gereed om die nuwe Airbus A380 te ontvang. "Delta Air Lines Newsroom – Press Kit" (in Engels). News.delta.com. 7 Januarie 2010. Geargiveer vanaf die oorspronklike op 30 September 2013. Besoek op 28 Januarie 2011.


NTFS-3G is 'n oopbron, vrylik beskikbare aandrywer vir die NTFS-lêerstelsel vir Linux, Mac OS X, FreeBSD, NetBSD, Solaris, BeOS en Haiku. Dit word onder die voorwaardes van die GNU General Public License versprei. Dit is 'n stabiele program wat aktief ontwikkel word en is afgelei vanaf ntfsmount. NTFS-3G is deur Szabolcs Szakacsits in Julie 2006 bekendgestel. Die eerste stabiele weergawe (1.0) is op 21 Februarie 2007 vrygestel.


Die Armeense kalender is 'n kalender wat van Armeense syfers gebruik maak. Die kalender begin in 552 n.C. en merk die begin van die Armeense tydperk. Datums word aangedui deur die letters ԹՎ (wat beteken: in die jaar) gevolg deur een tot vier letters vanuit die Armeense alfabet, waarvan elk vir een Armeense syfer staan. Om dit in standaard jare te vertaal, tel eenvoudig 551 by. As voorbeeld, as jy die inskripsie ԹՎ ՈՀԳ sien, kyk in die tabel hieronder en bereken die jaar as 600+70+3+551= die jaar 1224.


Chaitra is die eerste maand van die Hindoekalender. Chaitra is ook die eerste maand van die hindoe-jaar. In vergelyking met die westerse kalender begin Chaitra in die maand Maart/April afhangend van wanneer die son sy intrede in die vis sterrebeeld maak en die datum na die volle maan in die periode. Chaitra lui 'n nuwe jaar in en die Holifees word gevier. Die laatste dag van Phaalguna, word Holikadahan uitgevoer. Hierdie artikel is ’n saadjie. Voel vry om Wikipedia te help deur dit uit te brei.


Die tydslyn van historiese uitvindings is a chronologiese lys van besonders belangrike tegnologiese uitvindings wat die wêreld verander het. Nota: Datums vir uitvindings is soms kontroversieel. Dit gebeur soms dat verskeie uitvinders op ongeveer dieselfde tyd dieselfde dinge uitvind, of dat iets lank reeds in onpraktiese vorm bestaan maar net verbeter word om dit prakties te maak. Waar dubbelsinnigheid bestaan, word die datum van die eerste bekende datum waar die uitvinding bruikbaar was gegee. Bier en brood in Egipte Wiel en as kombinasie in Mesopotamië Sement in Egipte Kerse in Egipte Ink in China Glas in Egipte Vurk in China ± 500 v.C.: Suiker in Indië Roer (van 'n skip) in China (en) History of Human Technology Geargiveer 19 Desember 2006 op Wayback Machine (en) Encyclopædia Britannica's Great Inventions Geargiveer 19 Mei 2012 op Wayback Machine (en) History and Geography of Inventions Hierdie artikel is ’n saadjie. Voel vry om Wikipedia te help deur dit uit te brei.


Woolooware is 'n woonbuurt in die suidelike deel van Sydney in die deelstaat Nieu-Suid-Wallis, Australië. Woolooware is sowat 24 km suid van Sydney se sentrale sakekern in die Sutherland Shire geleë. Die woonbuurt het dieselfde poskode as Cronulla (2230). Woolooware strek vanaf Woolooware Bay in die noorde tot by Burraneer Bay en Gunnamatta Bay in die suide langs die Porth Hacking mondingsmeer. Dit grens aan die woonbuurte Cronulla, Caringbah, Burraneer en Kurnell. Woolooware is afgelei van 'n Australiese inboorlingwoord wooloowa wat 'n modderige pad beteken. Die woord sou baie beskrywend gewees het van die ou Woolooware-pad wat vanaf Port Hacking langs Burraneer Point tot by Kingsway geloop het. Die landmeter Robert Dixon het die naam aangepas toe hy die woonbuurt Woolooware in 1927 uitgelê het. Die gebied was aanvanklik 'n digbeboste gebied gewees met moerasse wat met wortelbome (mangrove) begroei was rondom Woolooware Bay. Hierdie moerasse is later herwin om die parke en sportgronde te vestig insluitend Endeavour Field, die Woolooware- en Cronulla-gholfbane. Die gebied is onderverdeel nadat die spoorlyn vanaf Sutherland na Cronulla in 1939 geopen is.


Makassar (vroeër 1971-2000 Ujung Pandang) is 'n stad in Indonesië op die Celebes-eiland in die Suid-Celebes-provinsie. Die stad Makassar het 14 gebiede (Indonesies: kecamatan): Biring Kanaya, Bontoala Makassar Mamajang Manggala Mariso Panakkukang Rappocini Tallo Tamalanrea Tamalate Ujung Pandang Ujung Tanah Wajo Nederlands-Indiese tyd: J.E. Dambrink (1918-1928); onbekend (1928-1929); J.H. de Groot (1929-1932); G.H.J. Berckenkamp (1932-1935); J. Leewis (1935-1937); H.F. de Brune (1937-1942). Qingdao, Volksrepubliek China Hakodate, Japan Wellington, Nieu-Seeland Aden, Jemen Makasan, Thailand


Madiun (uitgespreek as Ma-dioen) is 'n stad en lê in die provinsie Oos-Java in Indonesië. Hierdie lig oos van die rivier Madiun. Mediun het 'n treinstasie aan die lyn Surabaya-Yogyakarta. Dit het 'n groot busstasie. Dit het twee lughawens, namelik ISWAHYUDI (internasionale kode WARI) en MAOSPATI (militêre lughawe). Die stad het 3 buurte/administratiewe distrikte: Kartoharjo Manguharjo Taman Nederlands-Indiese tyd: Mr. R.A. Schotman (1929-1934); J.H. Boerstra (1933-1936); Mr. L. van Dijk (1936-1940); Dr. Mr. R.Ng. Soebroto (1940-1941); Mr. R. Soesanto Tirtiprodjo (1941-1942). Indonesiese tyd: Soedibjo; R.Porbo Siswono; Soepardi; R. Mochamad; R.M Sudiono; R. Singgih; R. Moentoro; R. Moestadjab; R. Roeslan; R. Soepardi; Soemadi; Soebagyo; Dr. R Roekito; Drs. Imam Soenardji; Achmad Dawaki; Drs. Marsoedi; Drs. Masdra M. Jasin; Drs. Bambang Pamoedjo; Drs. H. Achmad Ali; Kokok Raya.


Unfucked Pussy was 'n Sweedse kunstegroep bestaande uit Joanna Rytel en Fia-Stina Sandlund wat politiese en feministiese kunsaktivisme en ander kunsaktiwiteite uitgevoer het. Die twee lede het tydens 'n kursus in kuns en humor aan Konstfack, die Stockholmse universiteitskollege van die kunste, handwerk en ontwerp, ontmoet. Die duo het van 1999 tot 2003 saamgewerk, toe Rytel haar eie uitvoerende groep Oknullad Fitta gevorm het. Die groep is die bekendste vir hul optrede tydens die Mej. Swede-kompeitisie in 2001 waartydens hulle op die verhoog gestorm het en 'n banier onthul het waarop "Gubbslem" gestaan het. Die woord "gubbslem" het 'n tweeledige betekens, daar dit "oumanslym" beteken en ook die naam van 'n alg is. Een van hul laaste aksies was tydens die Grammis-toekenningsaand van 2003 toe hulle deur die musiekgroep The Knife uitgenooi is om die groep se Grammis-toekenning vir die beste popgroep van 2003 te ontvang. Unfucked Pussy het as gorillas geklee en met die nommer 50 op hul rûe opgedaag as 'n protes teen die musiekindustrie wat volgens hulle deur mans gedomineer word. Rosenberg, Tiina (31 Desember 2009).


Deva of dewa (Sanskrit: देव, deva, [devə]) is 'n Indiese begrip wat verwys na gode en hemelwesens. Devas verkeer op 'n hoër vlak as die mens en kan na gode, halfgode, engele asook bonatuurlike wesens verwys. As hemelwesens staan hulle nie buite die hergeboortekringloop (samsara) nie, maar is wel daarin geïntegreer. Hulle speel veral in Hindoeïsme en Djainisme 'n belangrike rol. In Boeddhisme word met devas hemelwesens of gode bedoel wat in die ses bestaansbereike in 'n geluksalige toestand heers, maar wat soos die mens onderworpe is aan die kringloop van hergeboorte, veroudering en afsterwe. Hoewel deva dikwels met god vertaal word, moet mens daarop let dat dit nie vir die hoogste godhede (byvoorbeeld Ishvara of Narajana) gebruik word nie. Boeddhistiese devas is ook nie almagtig, alomteenwoordig of onsterflik nie. Die vroulike vorm is devi of dewi. Njantiloka. Buddhistisches Wörterbuch; bladsy 60, "Deva" Wikimedia Commons het meer media in die kategorie Deva.


Hartswater is 'n dorp geleë tussen Jan Kempdorp en Taung, in die Vaalharts-besproeiingskema van die Noord-Kaap provinsie van Suid-Afrika. Die townships Bonita Park en Pampierstad is naby die dorp. Die bevolking was 10 465 inwoners in 2011, vergeleke met 2 458 in 1979, waarvan 1 300 wit was. Die Kalahari-agtige omgewing in en om die dorp is in 'n lusoord omskep, danksy die water van die Vaalrivier wat in reuse-betonkanale sowat 50 km ver hierheen herlei word. Deur die ywer van die eerste nedersetters is die sanderige, beboste bodem in 'n kort tydperk ná die dorp aangelê is, in ryk, vrugbare aarde omskep. In 1933 begin die departement van besproeiing met die bou van 'n uitkeerdam in die Vaalrivier naby Warrenton en ook met die bou van kanale na die Hartsriviervallei (destyds "Hartzriviervallei"). Sowat duisend blankes het aan die werk deelgeneem, wat een van die regering se oplossings vir die Armblankevraagstuk was. Die eerste nedersetters het in 1938 op Vaalharts aangekom en binne 12 jaar is meer as duisend kleinhoewes daar beset.


Wes-Pommere (Pools: województwo zachodniopomorskie) is 'n woiwodskap in Pole. Die woiwodskap is op 1 Januarie 1999 opgerig. Die hoofstad is Szczecin. Wes-Pommere grens aan die Oossee en die Duitse deelstate Mecklenburg-Voorpommere en Brandenburg. (stede met meer as 20 000 inwoners in 2007) Szczecin (Stettin)– 407 811 (300,83 km²) Koszalin (Köslin)– 107 376 (83 km²) Stargard Szczeciński (Stargard in Pommern)– 70 217 (48,10 km²) Kołobrzeg (Kolberg)– 44 889 (25,67 km²) Świnoujście (Swinemünde)– 40 871 (197,23 km²) Szczecinek (Neustettin)– 38 488 (37,17 km²) Police (Pölitz)– 34 161 (36,84 km²) Wałcz (Deutsche Krone)– 26 094 (38,16 km²) Białogard (Belgard a.d. Persante)– 24 407 (25,72 km²) Goleniów (Gollnow)– 22 440 (11,74 km²) Gryfino (Greifenhagen)– 21 177 (9,58 km²) Wikimedia Commons het meer media in die kategorie Woiwodskap Wes-Pommere. Amptelike webtuiste van Pommere Wes-Pommere Hierdie artikel is ’n saadjie.


IMEI (Engels vir International Mobile Equipment Identity) is 'n getal wat 'n GSM-toestel identifiseer. Dit kan gebruik word om die toestel te blokkeer na verlies of diefstal. Die operateur het ook die nommer nodig om die selfoon op die netwerk te aktiveer. Die IMEI-nommer kan opgeroep word deur *#06# op die selfoon in te sleutel, waarna die 16-syfer IMEI-nommer op die skerm vertoon sal word. Die eerste ses syfers vorm die Type Approval Code (TAC). Die eerste twee syfers van die TAC id die landkode van die land wat die toestel toelaat. Die volgende vier syfers van die TAC gee die toelatingskode. Die daaropvolgende twee syfers vorm die Final Assembly Code (FAC) wat die fabrikaat van die toestel aandui. Die volgende ses syfers vorm die SNR, die eintlike serienommer. Die laaste syfer (CD, Check Digit) is 'n kontrolesom. In Pase 1-toestelle is hierdie 0, vanaf Pase 2 word die CD gebruik. Sommige toestelle, soos op die beeld, gee na die kontrolesom nog 'n tweesyfer Software Version Number (SVN) wat die sagtewareweergawe aandui.


Rehoboth is 'n dorp in sentraal Namibië (Hardap), sowat 90 kilometer suid van Windhoek. Die meerderheid inwoners is Basters. Die B1-hoofweg gaan deur die dorp. Die dorp is in 1845 deur die Rynse Sendinggenootskap as 'n sendingspos gestig en Franz Heinrich Kleinschmidt het dit vernoem na 'n plek wat in die Bybel voorkom. Die inboorlinge van Rehoboth en sy omgewing is die nou oënskynlik uitgestorwe of die grootliks geassimileerde San (Haiǁom) en Damaras. Hulle het die eerste keer op die warmwaterbronne afgekom ná die val van die Damara-samehorigheid in die 16de eeu en die terrein ǀGaoǁnāǀaus of " Fontein van die vallende buffel " genoem. Die ǃAinîn het hulle later permanent by ǃNawases, in die middel 1700's 11 km NE van Rehoboth gevestig onder die bewind van opperhoof Xomaǀkhāb. Die tradisionele gemeenskap word tans volgens die post-onafhanklike Namibiese wetgewende raamwerk geadministreer deur 'n tradisionele owerheid (die ǃAinîn Tradisionele Owerheid) onder die bewind van Kai|Garub (die "Groot Luiperd"), Hoofman Hans Eichab. In 1845 het die ǁKhauǀgôan-stam aangekom onder leiding van Willem Swartbooi (ǃHuiseb) en Franz Heinrich Kleinschmidt van die Duitse, Rynse Sendinggenootskap.


'n Woordsoort is 'n taalkundige kategorisering van woorde. Die verskillende woordsoorte is: Selfstandige naamwoord Versamelnaam Verkleiningswoord (of diminutief) Byvoeglike naamwoord Telwoord Werkwoord Bywoord Voornaamwoord Lidwoord Voorsetsel (of preposisie) Voegwoord Tussenwerpsel Etimologie Idiomatiese benamings vir mense Lettergreep Morfologie Samestelling Semantiek Sinoniem Antoniem Homofoon Homoniem Wikiwoordeboek het 'n inskrywing vir woordsoort. Hierdie artikel is ’n saadjie. Voel vry om Wikipedia te help deur dit uit te brei.


Die Russies-Ortodokse Alexander-Newski-gedenkkerk op die Kapellenberg in die noorde van Potsdam (deelstaat Brandenburg, Duitsland) is tussen 1826 en 1829 op bevel van die Pruisiese koning Friedrich Wilhelm III vir die Russies-gebore soldate van die koor in die Russiese Kolonie Alexandrowka opgerig. Die sakrale gebou in die Oud-Russiese boustyl, wat volgens ontwerpe van die Sint Petersburgse hofargitek Wassili Petrowitsj Stassow opgerig en deur Karl Friedrich Schinkel van klassisistiese stylelemente voorsien is, het die nou bande tussen Pruise en Rusland versinnebeeld. Ter nagedagtenis aan die Russiese tsaar Alexander I, wat in 1825 oorlede is, is die kerk na sy naamheilige Alexander Jaroslawitsj Newski, 'n Russiese vors wat in die 16de eeu heilig verklaar is, genoem. Die Alexander-Newski-gedenkkerk is die oudste Russies-Ortodokse kerkgebou in Wes-Europa wat volgens die Oud-Russiese boukuns ontwerp is en 'n voorbeeld van die vroeë Russiese historisme. As deel van die Russiese Kolonie Alexandrowka is die kerk in 1999 deur Unesco tot wêrelderfenis verklaar. Koördinate: 52°24′55″N 13°3′27″O / 52.41528°N 13.05750°O / 52.41528; 13.05750


Monrovia is die hoofstad en grootste stad van Liberië, 'n land in Wes-Afrika aan die Atlantiese Oseaan. Die stad het in 2008 'n bevolking van 1 010 970 gehad. Die stad is op 25 April 1822 gestig en na die Amerikaanse president James Monroe genoem. In 1816, met die doel om 'n selfonderhoudende kolonie vir vrygemaakte Amerikaanse slawe te vestig, iets wat reeds in Freetown, Sierra Leone bewerkstellig is, het die eerste setlaars vanuit die Verenigde State in Afrika aangekom, onder die beskerming van die American Colonization Society. Hulle het geland op Sherbro-eiland in die huidige Sierra Leone. Op 7 Januarie 1822 het 'n tweede skip die setlaars gered en hulle na Kaap Mesurado geneem om die nedersetting Christopolis te stig. In 1824 word die stad herdoop tot Monrovia na James Monroe, destydse president van die Verenigde State, wat 'n prominente ondersteuner van die kolonie was en die verskeping van bevryde swart slawe en eks-Karibiese slawe van die Verenigde State van Amerika en die Karibiese eilande na Liberië verkies het bo emansipasie in Amerika.


'n Deeltjieversneller (ook genoem 'n partikelversneller) is 'n apparaat waarin gelaaide deeltjies tot hoë energievlakke versnel word deur hulle tot naby die snelheid van lig te bring. Hierdie versnelling gebeur met behulp van sterk elektriese velde. Mens sou alledaagse toestelle soos die televisie en die rekenaarmonitor as deeltjieversnellers (met lae energievlakke van omtrent 30 keV) kan beskou, net soos die apparate wat gebruik word tydens die opwekking van X-strale. Tydens die produksie van radio-isotope vir mediese gebruik kan 'n deeltjieversneller ook as alternatief vir die omgewingsonvriendelike kernmetode gebruik word. Baie groot deeltjieversnellers word gebruik om die kleinste boustene van materie en antimaterie te bestudeer. Daar kan onderskei word tussen lineêre en magnetiese versnellers. By laasgenoemde word die deeltjies deur die Lorentzkrag van 'n sterk magnetiese veld in 'n sirkelvormige baan gedwing. Magnetiese versnellers word verder opgedeel in siklotrons, betatrons en sinkrotrons. Die siklotron is in 1929 deur Ernest Lawrence ontwerp. Hy het dit gebruik vir eksperimente met deeltjies van 1 MeV. Die eerste siklotron het 'n deursnee van slegs 10 cm gehad. Siklotrons word tans gebruik vir die bestraling van kankerpasiënte.


Vir ’n artikel oor die oblast met dieselfde naam, sien Belgorod-oblast. Belgorod (Russies: Бе́лгород) is 'n stad in die weste van Rusland en die grootste stad en hoofstad van die Belgorod-oblast. Belgorod het in 2014 'n bevolking van 379 135 gehad en lê 40 km noord van die Oekraïne. Die stad se naam beteken wit stad in Russies. Wakefield, Verenigde Koninkryk Herne, Duitsland Palembang, Indonesië Opole, Pole Hierdie Rusland-verwante artikel is ’n saadjie. U kan help deur dit uit te brei.


Dawie de Villiers (gebore op 10 Julie 1940) was van 1980 tot 1986 die Minister van Handel en Nywerheid in Suid-Afrika. Gedurende 1989 beklee hy die amp Minister van Mineraal- en Energiesake, sowel as die portefeulje Openbare Ondernemings. Dawid Jacobs de Villiers is op Burgersdorp in die Kaapprovinsie gebore, die seun van Coenie en Elsa de Villiers. Coenie was 'n spoorwegklerk, organiseerder van die Nasionale Party en lid van die Parlement vir die kiesafdeling Vasco vanaf 1953 tot 1961. Die familie verhuis na Caledon waar hy sy skoolloopbaan begin. Hulle verhuis egter na 'n jaar na Bellville, waar hy in 1959 aan die Hoërskool Bellville matrikuleer. In 1960 studeer hy aan die Universiteit van Stellenbosch waar hy gradueer in Teologie en 'n honneursgraad verwerf in Filosofie. Gedurende 1962 tot 1963 was hy voorsitter van die Studenteraad. Hy was gekant teen die tradisionele politiek van die Nasionale Party, wat hom as 'n linksgesinde onder sy mede-Afrikaners gemaak het. Hy word dan ook deur die Afrikaanse koerant Die Burger genoem, saam met andere, as om 'n radikale standpunt teen die Nasionale Party se beleid te hê.


Die Frances Baard-distriksmunisipaliteit (voorheen bekend as die Diamantveld-distriksmunisipaliteit) is een van die 5 distriksmunisipaliteite van die Noord-Kaap. Die setel van die munisipaliteit is in Kimberley. Die meeste inwoners in die munisipale gebied is Tswanasprekend. Die munisipaliteit se kode is DC9. Dit is vernoem na Frances Baard in Junie 2001. Die munisipaliteit word begrens deur: Dr. Ruth Segomotsi Mompati (DC39) in die noorde Lejweleputswa (DC18) in die ooste Pixley ka Seme (DC7) in die suide Xhariep (DC16) in die suidweste John Taolo Gaetsewe (DC45) in die noordweste ZF Mgcawu (DC8) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 206 209 [63.49% van die totale bevolking] Totale stemme: 129 954 [40.01% van die totale bevolking] Stempersentasie: 63.02% van die persentasie van die stemgeregtigdes Frances Baard-dm webblad Munisipale Afbakeningsraad StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae Geargiveer 16 Mei 2006 op Wayback Machine Hierdie artikel is ’n saadjie.


Daniël Johannes Taljaard is 'n Suid-Afrikaanse komponis van klassieke musiek. Hy is gebore op 13 Maart 1971 in Siloam, Venda, Suid-Afrika. Taljaard se komposisies is al in Suid-Afrika en Europa uitgevoer en hy het die eerste prys gewen in die Flores Iuventutis kompetisie in Ghent, België in 1994/95. Hy is op die oomblik 'n senior lektor in komposisie en is die plaaslike komponis by die Skool vir Musiek en Konservatorium by die Noordwes-Universiteit (voorheen PU vir CHO) in Potchefstroom, Suid-Afrika. Taljaard het meesterklasse by die Amerikaanse komponis George Crumb gekry asook privaatlesse van die Belgiese komponis Wim Hendrickx in Antwerpen van 1996 tot 2000. Hy het ook die Darmstadt New Music Summer School bygewoon. Hy is redakteur van die akademiese publikasie The South African Music Teacher. Sy komposisies word beïnvloed deur Afrikaanse en Arabiese musiek. Sarabande (1996) (Viool en simfonie-orkes) Komas, 'n Koker en drie Spieëls (1992) (klarinet, basviool(violonsel)/fagot, klavier) Impromptu (1993) (tjello solo) Nacht und Träume (1993) (klarinet, klavier)


Die Madonna van die Rotse is die titel van twee verskillende, dog byna identiese skilderye deur Leonardo da Vinci. Die een word in die Louvre in Parys gehuisves en die ander in die Nasionale Galery in Londen. Die skildery in die Louvre is tussen ongeveer 1483-1486 of vroeër geskilder. Die meeste geleerdes stem saam dat hierdie werk grootliks deur Leonardo is en dat dit die vroegste van die twee werke is. Die kwastegniek en kontras tussen lig en donker word as eie aan Leonardo se werke beskou. Dit is sowat 8 cm hoër as die Londen-weergawe. Die eerste aantekening van hierdie skildery dateer uit 1625, toe dit deel van die Franse koninklike versameling gevorm het. Die skildery in die Londense Nasionale Galery is byna identies aan die weergawe in die Louvre en word ook aan Leonardo da Vinci toegeskryf. Die skildery is vóór 1508 geskep. Dele van die skildery is waarskynlik deur sy assistente geskilder, moontlik die De Predis-broers, wat gepaardgaande panele geskep het. Die skildery is in opdrag vir 'n kerk in Milaan geskep en is teen 1785 deur die kerk aan die Skotse kunstenaar Gavin Hamilton verkoop. Hamilton het die skildery na Engeland geneem.


Die Amateur Radio Society of India (ARSI) is die Indiese nasionale vereniging vir amateurradioöperateurs in Indië. Die vereniging se doel is om aan die een kant die bevordering en verspreiding van kennis van wetenskap en die beoefening van elektronika en radio kommunikasie te bevorder so wel as om die uitruil van inligting en idees onder verenigingslede moontlik te maak. Aan die ander kant is hul doel ook om Indië ten alle tye, na die beste van hulle vermoëns, te dien deur noodsaaklike kommunikasie te onderhou in enige noodtoestand, nasionaal of internasionaal. Voorbeelde van rampe waar die vereniging se lede aktief was om kommunikasie te verskaf totdat normale kanale herstel is, was die Koynadam-aardbewing in 1967, die Gujarat-aardbewing in 2001, die Bhopal-gaslek in 1984, en die tsoenami van 2004. Ná die tsoenami was amateurradio die enigste kommunikasiewyse tussen die Andaman eilande and die vasteland. Die Vereniging is in 1954 gestig deur militêre en siviele amateurs en was oorspronklik in Delhi geregistreer maar later het hulle hoofkantoor na Chennai toe getrek. In 1955 het ARSI saamgesmelt met die Federation of Amateur Radio Societies of India (FARSI).


GPON, die akroniem vir Gigabis Passiewe Optiese Netwerk is die nuutste van 'n familie van PON-(Passiewe Optiese Netwerk) standaarde. Ander standaarde is onder andere APON, BPON, EPON en XGPON. Die toegangsnetwerk verbind die eindgebruiker (huurder) met die Sentrale Kantoor (SK) - voorheen die Sentrale of Skakeleenheid genoem. In die verlede het die toegangsnetwerk slegs uit koperkabels bestaan. Deesdae word optiese vesel meer en meer gebruik in die toegangsnetwerk. Die optiese gedeelte van die toegangsnetwerk kan aktief of passief wees en die ontwerp kan punt-na-punt of punt-na-multipunt wees. Aktief beteken dat die optiese netwerk eksterne energie vereis, terwyl passiewe netwerk nie sodanige behoefte het nie. Die kombinasie van koper en vesel in die toegangsnetwerk kan in die verskeie formate uitgerol word: vesel-na-die-huis (VNDH), vesel-na-die-randsteen (VNDR), vesel-na-die-gebou (VNDB) en vesel-na-die-kabinet (VNDK). Die GPON-familie word in die toegangsnetwerk gebruik en is 'n punt-na-multipunt standaard, d.w.s. een poort in die Sentrale Kantoor word met verskeie eindgebruikers verbind en voldoen aan die VNDH-standaard.


Wolf, wolf, hoe laat is dit? word buite op 'n grasperk gespeel waar daar baie plek is om rond te hardloop. Daarom help dit met kinders se fiksheid asook om hul reaksietempo te ontwikkel. Hierdie weergawe word meestal in Suid-Afrika gespeel. Dit begin deurdat die kinders in 'n ry agter mekaar staan. Die persoon wat voor staan is aangewys as die wolf. Die wolf bepaal dan die roete wat geloop word terwyl die res van die kinders (ook bekend as die skape) agterna loop. Terwyl hulle loop sal die skape in een stem uitroep: "Wolf, wolf hoe laat is dit?" waarop die wolf dan enige tyd kan uitroep. Dit hou dan so aan totdat die wolf besluit om "Etenstyd!" uit te roep, waarna die skape moet probeer om nie deur die wolf gevang te word nie. Die persoon wat deur die wolf gevang is word dan die nuwe wolf. Hierdie weergawe kom meestal voor in Engeland en die V.S.A. aldus met die naam "What's the time mister wolf?" In dié weergawe staan die skape en die wolf 'n paar meter uit mekaar uit.


Die 1997-Drienasiesreeks is deur Nieu-Seeland gewen.


Provensaals (Oksitaans: Provençau, Frans: Provençal) is 'n Oksitaanse dialek wat in die suide van Frankryk gepraat word in die gebiede Provence en Languedoc. Die naam van die dialek is afkomstig van die historiese provinsie Provence. Provensaals behoort saam met Languedokies tot die Suid-Oksitaanse dialekgroep. Congrès permanent de la langue occitane / Congrès permanent de la lenga occitana - Un nouvel organisme de régulation de l’occitan au service des usagers et des locuteurs Ethnologue verslag voor Oksitaans Hierdie artikel is ’n saadjie. Voel vry om Wikipedia te help deur dit uit te brei.


Anargisme is 'n politiese filosofie wat teoretiseer dat die staat, wat hiërargie en verpligtende regering bevat, onnodig, skadelik en/of ongewens is, en dit is ten gunste van die afskaffing van die staat (anargie, of suiwer kommunisme). Anargisme was ontwerp in die Internasionale Arbeiders-Assosiasie (of Eerste Internasionaal) deur die Bakuninistiese faksie, in opposisie vir die outeritêrse Marxistiese faksie van die Internasionaal. Daar is 'n tradisie in anargie om kapitalisme te verwerp aangesien dit ware vryheid sou teëwerk. Maar daar is ook weergawes van pro-kapitalistiese anargie soos anargistiese-kapitalisme. Anargisme is dus 'n politieke filosofie en beweging wat skepties is oor gesag en alle nie-vrywillige, dwingende vorme van hiërargie verwerp. Anargisme beywer vir die afskaffing van die staat, wat volgens die ideologie ongewens, onnodig en skadelik is. Dit word gewoonlik saam met die Libertynitiese Marxisme beskryf as die libertynitiese vleuel van die sosialistiese beweging en as 'n historiese assosiasie met antikapitalisme en sosialisme. Die geskiedenis van anargisme gaan terug tot die prehistorie toe mense waarskynlik in anargistiese samelewings geleef het lank voor die stigting van formele state, koninkryke of ryke.


Die Sesnasies-toernooi is ’n jaarlikse rugbytoernooi tussen ses Europese spanne: Engeland, Frankryk, Ierland, Italië, Skotland en Wallis. Die kompetisie word geborg deur die Ierse brouery Guinness. Die huidige kampioen is Frankryk, wat die 2022-toernooi gewen het. Die Sesnasies is die opvolger van die Vyfnasies-toernooi (1910–’31 en 1947–’99) wat op sy beurt die opvolger van die Tuisnasies-toernooi (1883–1909 en 1932–’39) is. Die Tuisnasies-toernooi, gespeel tussen spanne van Engeland, Ierland, Skotland en Wallis, was die eerste internasionale rugbytoernooi. Daar word soms nieamptelik in die media na die wenner van die Sesnasies-toernooi as die Europese of Noordelike Halfrond-kampioen verwys. Engeland en Wallis hou die rekord vir die meeste volslae toernooititels van die Tuisnasies, Vyfnasies en Sesnasies-toernooie met 39 titels, maar Engeland het met 29 die meeste ongedeelde titels gewen. Sedert die Sesnasies in 2000 ’n aanvang geneem het, het slegs Italië en Skotland die toernooi nog nie gewen nie. Skotland het wel die laaste toernooi van die Vyfnasies in 1999 gewen.


'n Sjokoladebruintjie (of slegs bruintjie) is 'n Amerikaanse nagereg of peuselhappie: dis 'n semi-plat, vierkantige sjokoladestaaf wat in 'n bakpan gebak word en wat ietwat soos 'n digte sjokoladekoek is. Bruintjies se digthede varieer tussen dié van fondant en dié van koek. Dit kan 'n verskeidenheid bestanddele en deksels bevat, soos versiersuiker, neute, roomkaas, en sjokoladekoekies. Bruintjies is algemene kosblikitems en word gereeld uit die hand geëet. Dit word ook gereeld saam met melk of koffie geneem. Hulle word soms warm met roomys bedien of met slagroom bedek (veral in restourante). 'n Eenderse staaf wat met bruinsuiker en geen sjokolade gemaak word, word 'n blondjie genoem. Hulle word ook in bakpanne in die oond gebak, net soos tradisionele bruintjies gebak word. Webster's New World College Dictionary, 4th Edition, 2008.


Mary Louise "Meryl" Streep (gebore 22 Junie 1949) is 'n Amerikaanse aktrise betrokke by film, teater, en televisie. Sy word beskou as een van die voorstaande aktrises van die moderne era. Sy is alreeds 21 keer vir 'n Academy Award benoem en 31 keer vir 'n Golden Globe, toekennings waarvan sy al drie en agt respektiewelik gewen het. Streep is gebore in Summit, New Jersey. Haar ma was 'n kunstenaar en haar pa was 'n apteker. Mary Louise het 'n B.A.-graad in Drama verwerf aan Vassar College en later 'n M.A.-graad aan Yale se dramaskool. Sy is getroud met die beeldhouer Donald Gummer. Saam het hulle vier kinders. Sy was eens verloof aan akteur John Cazale maar hy is oorlede na 'n stryd met kanker. Alhoewel Streep nou bekend is as 'n aktrise van die silwerdoek het haar loopbaan in die teater begin. Sy was 'n lid van Joseph Papp se New York Shakespeare Festival. Daar vertolk sy rolle in Shakespeare se toneelstukke Henry V, Taming of the Shrew, en Measure for Measure asook in Bertolt Brecht en Kurt Weill se Happy End.


Die Hegau is 'n landskap in die suide van die Duitse deelstaat Baden-Württemberg wat tydens die Mioseen, sowat 14 miljoen jaar gelede, deur vulkanisme gevorm is. Die Hegau grens in die ooste aan die Bodenmeer, in die suide aan die Hoogryn, in die noorde aan die Donau en in die weste aan die Randen, 'n suidwestelike uitloper van die bergreeks Swabiese Alb, en die Switserse kanton Schaffhausen. Vulkanisme Vulkane und Geothermie: Der Hegau Hierdie artikel is ’n saadjie. Voel vry om Wikipedia te help deur dit uit te brei.


Poney Express is 'n musiekgroep vanuit Frankryk. Hul debuutalbum, Daisy Street, is op 31 Maart 2008 vrygestel. Die musiek van hierdie album klink op die klanke van groepe soos Belle & Sebastian, Violent Femmes en Dominique A. Die groep se tweede album is in die beplanningsfase. 2008: Daisy Street 2010: Palladium Amptelike MySpace-profiel (fr)


Živa (ook Šiva, Siva, Siwa, Żiwia, Sieba of Razivia) was die Slawiese godin van liefde en vrugbaarheid. Sy is aanbid in wat vandag Pole, Tsjeggië, Slowakye, Slowenië en Duitsland is voor die Christendom in die gebied versprei het. Haar naam beteken "lewend, om te wees, om te bestaan". Haar lewensmaat was Siebog, haar manlike eweknie. Studia Mythologica Slavica Wikimedia Commons het meer media in die kategorie Živa.


Swjatowid (ook Svetovid, Suvid, Svantevit, Zvantevith, Świętowit, ens.) was die Slawiese god van oorlog, vrugbaarheid en oorvloed. Soms word na hom verwys as Beli (of Bjali) Wid (of Vide) (Beli = wit, helder), soos in ’n Serwiese volksgedig: Vojevao Beli Vide Tri god'ne s kleti Turci A čet'ri s crni Ugri... In Afrikaans: Wit Wid het oorlog gevoer – Drie jaar teen die vervloekte Turke En vier teen die swart Hongare... Swjatowid word verbind met oorlog en voorspellings. Hy word uitgebeeld as ’n god met twee koppe wat vorentoe kyk en twee wat agtertoe kyk. Een standbeeld beeld hom uit met vier koppe wat elk in ’n ander rigting kyk, ’n simboliese verteenwoordiging van die vier windrigtings, en dalk ook die vier seisoene van die jaar. Elke gesig het ook ’n ander kleur: wit (noord, vir Wit-Rusland), rooi (wes), swart (suid, vir die Swartsee) en groen (oos). Hy dra altyd sy swaard (soms boog) in die een hand en ’n drinkhoring in die ander.


Die Dubbelbanddrawwertjie (Rhinoptilus africanus) is 'n voëlspesie in die Glareolidae-familie. Dit word soms geklassifiseer as die enigste lid van die genus Smutsornis as Smutsornis africanus en word in Angola, Botswana, Ethiopië, Kenia, Namibië, Somalië, Suid-Afrika, Tanzanië en Zimbabwe aangetref. Die voël staan in Engels bekend as die Double-banded Courser. Die voël is 20 tot 24 cm lank en weeg 70 tot 100g. Dit het 'n vlerkspan van 45 cm. Die voël is witterrig met twee smal swart bande oor die bors, vandaar die naam. Daar is 'n prominente roomkleurige streep deurr die oë. Die rug is donker en geskub en die vlekdekvere het breë roomgeel rande. Dit is 'n redelike algemene standvoël en plaaslike nomade van halfdorre en woestynvlaktes. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-928-1 BirdLife International 2004. Rhinoptilus africanus[dooie skakel]. 2006 IUCN Red List of Threatened Species. Besoek op 28 Julie 2007.


Mokosj of Makosj is die Slawiese godin van vrugbaarheid en die noodlot (kosj, kosjt – noodlot; die voorvoegsel "ma-" kan dalk ’n afkorting wees van Mat – ma). Sy kom voor in die Primêre Kronieke en is die oudste van drie goddelike wewers van die noodlot. Mokosj word verbind met vrugbaarheid, boere, grondbewerkers en weefwerk. Max Vasmer, Russisches Etymologisches Wörterbuch (1979). Hierdie artikel is merendeels vertaal vanaf die Russiese Wikipedia-artikel ru:Мокошь


Dobrinja Nikititsj (Russies: Добры́ня Ники́тич) is ’n Slawiese mitologiese held van Kiëf-Roes. Hy, Ilja Moeromets en Aljosja Popowitsj word beskou as die grootste van die legendariese bogatiri, of ridders, van Kiëf-Roes. Dobrinja word in bilini, of epiese gedigte, uitgebeeld as ’n verslaner van drake – hy het glo onder meer die draak Gorinitsj doodgemaak. Hy was ’n musikant, skaakspeler, boogskutter en stoeier. Historici glo sy karakter het ontstaan uit die ware Slawiese leier Dobrinja, wat die leërs van Swjatoslaf die Grote aangevoer en sy seun Wladimir die Grote opgevoed het. Die verhaal begin waar Dobrinja se ma vir hom sê om nie na die Saraseenberge te gaan, klein drakies dood te trap, Russiese gevangenes te red of in die Poetsjai-rivier te was nie. Dobrinja is egter ongehoorsaam en doen al dié dinge. Terwyl hy in die rivier was, maak die draak sy verskyning. Eers dink Dobrinja hy gaan sterf, maar eindelik verslaan hy die draak. Die draak smeek dat Dobrina om hom nie doodmaak nie en die twee sluit ’n vredesverdrag. Daarna vlug die draak en ontvoer die niggie van prins Wladimir, Zabawa Poetjatitsjna.


Volt (simbool: V) is die SI-eenheid waarmee elektriese stroompotensiaal gemeet word. Die eenheid is vernoem na die Italiaanse fisikus, Alessandro Volta (1745-1827). Hy het die eerste elektriese sel in 1800 ontwikkel. In 1881 is die volt deur die International Electrial Congress as 'n amptelike eenheid aangeneem. Een volt word gedefinieer as die verskil in elektriese potensiaal tussen twee punte in 'n geleier wanneer 'n elektriese stroom van een ampère een watt drywing genereer. Of Volt = Joule/Coulomb. Dus is: V = Q I {\displaystyle \mathrm {V} ={\frac {\mathrm {Q} }{\mathrm {I} }}} Waar: V = elektriese potensiaal in Volt (V), Q = drywing in watt (W) en I = elektriese stroom in ampère (A) Waar: Coulomb Ampere (Stroom) Drywing (Watt) Ohm weerstand Fenna, Donald (2002). Dictionary of Weights, Measures and Units (in Engels). Oxford: Oxford University Press. ISBN 0-19-860522-6. Hierdie artikel is ’n saadjie. Voel vry om Wikipedia te help deur dit uit te brei.


Złota Baba, of Goue Vrou, is ’n godin in die Poolse mitologie. Sy het baie offerandes ontvang en baie orakels gegee, wat in goud uitgebeeld is. Ander name vir haar is Zhywa (Zywa) of Zhywie (Zywie) in Pole, Zaleta, Jezy-Baba en Baba-Jedza (wat ooreenstem met die Russiese Baba Jaga. Hierdie artikel is merendeels vertaal vanaf die Engelse Wikipedia-artikel en:Złota Baba "Teenwoordigheid in die Poolse mitologie". Geargiveer vanaf die oorspronklike op 13 Januarie 2005. Besoek op 13 Januarie 2005. Hierdie artikel oor die Europese mitologie is ’n saadjie. U kan help deur dit uit te brei.


Jaco de Bruyn is 'n Suid-Afrikaanse model uit Pretoria. Hy dra die titel van Mnr. Pretoria 2009, en hy was ook die naaswenner in die Mnr. Suid-Afrika-kompetisie in 2009. Hy het in 2009 die Heat-tydskrif se Man Watch-kompetisie gewen. (af) 7de Laan kry prikkelprins, Nuus24, 10 Julie 2009. Hierdie artikel is ’n saadjie. Voel vry om Wikipedia te help deur dit uit te brei.


Iwan Jakowlewitsj Bilibin (Russies: Иван Яковлевич Билибин; 16 Augustus 1876 – 7 Februarie 1942) was een van die invloedrykste 20ste-eeuse illustreerders en verhoogontwerpers in Rusland. Dwarsdeur sy loopbaan is hy sterk deur die Slawiese mitologie beïnvloed. Bilibin is in ’n voorstad van Sint Petersburg gebore. Hy het onder andere onder Ilja Repin studeer en daarna sy studies in München voortgesit. In 1902–1904 het hy in die noorde van Rusland gereis waar hy betower is deur ou houtgeboue en Russiese folklore. Hy het sy bevindings in 1904 gepubliseer in die monografie Volkskuns van die Russiese Noorde. Nog ’n groot invloed op sy werk was tradisionele Japannese kuns. Bilibin het in 1899 bekend geword toe hy sy innoverende illustrasies van Russiese feëverhale gepubliseer het. Tydens die Russiese Rewolusie van 1905 het hy rewolusionêre tekenprente gemaak. Die Oktober-revolusie het hom egter nie geval nie. Ná kort rukke in Kaïro en Alexandrië het hy in 1925 in Parys gaan woon. Daar het hy private huise en Ortodokse kerke versier. Hy het egter na sy vaderland verlang en nadat hy die Sowjet-ambassade in 1936 versier het, het hy na die Sowjetunie teruggekeer waar hy klas gegee het tot in 1941.


'n Agtervoegsel, uitgang of suffiks is in alle nie-isolerende tale 'n affiks wat agter die woordstam geplaas word. Daar word na agtervoegsels as postmorfeme verwys. 'n Agtervoegsel is altyd 'n gebonde morfeem en kan dus nie as 'n selfstandige woord voorkom nie. Daar bestaan twee soorte agtervoegsels wat twee verskillende doele dien: daar kan van die grondwoord afleidings mee gevorm word (afleidingsagtervoegsels), of dit kan die grammatikale funksie van 'n woord uitdruk (buigingsagtervoegsels).


Amor Prohibido (Verbode liefde) is 'n album wat Tejaanse sangeres Selena in 1994 uitgereik het. Die album bereik nommer-1 op die Billboard Top Charts 1994-1996. Hierdie album is in beide Engels en Spaans uitgereik. "Amor Prohibido" "No Me Queda Mas" "Cobarde" "Fotos y Recuerdos" "El Chico Del Apartamento 512" "Bidi Bidi Bom Bom" "Techno Cumbia" "Tus Desprecios" "Si Una Vez" "Ya No" Hierdie artikel is ’n saadjie. Voel vry om Wikipedia te help deur dit uit te brei.


'n Klankmuur (Engels: wall of sound) is 'n klankopnametegniek waar daar na 'n só vol moontlik diffuse klank gestreef word waarby die onderlinge musiekinstrumente moeilik te onderskei is. Phil Spector was 'n pionier van hierdie werkwyse. Hy het na 'n so goed moontlike beluisterbaarheid van popmelodieë op elke stereo-installasie gestreef, al was die gehalte daarvan nog sleg. Vir vergelyking het hy sy musiek op 'n motorradio geluister. Shoegaze Hierdie artikel is ’n saadjie. Voel vry om Wikipedia te help deur dit uit te brei.


Virginia Jetzt! is 'n Duitse Indie-Schlager musiekgroep wat in 1999 in Elsterwerda ontstaan het, wat bekend is vir hul emosionele dog opbeurende ghitaarpop. Die groep het tot dusver drie albums bekendgestel, met hul debuutalbum in 2003 Wer hat Angst vor Virginia Jetzt? ('n verwysing na Edward Albee se toneelstuk Who's Afraid of Virginia Woolf?). Hul volgende album Anfänger (2004) het drie enkelspelers tot gevolg gehad: "Ein ganzer Sommer" (#28, 2004), "Das ganz normale Leben" (#72, 2004) en "Wahre Liebe" (#49, 2005). In Januarie 2007 het die groep Land Unter bekendgestel, wat die enkelspelers "Bitte bleib nicht, wenn du gehst" (#54, 2006) en "Mehr als das" (#75, 2007) bevat het. Virginia jetzt! (2000) Pophymnen (2001) Wer hat Angst vor Virginia Jetzt! (2003) Anfänger (2004) Anfänger Tour Edition (2005) Land Unter (2007) Blühende Landschaften (2009) Amptelike webwerf Geargiveer 18 September 2009 op Wayback Machine (de) Hierdie artikel is ’n saadjie.


Die Newarivier (Russies: Нева́) is ’n rivier in Noordwes-Rusland wat van die Ladogameer deur die westelike deel van Leningrad-oblast en die stad Sint Petersburg na die Golf van Finland vloei. Hoewel dit nie baie lank is nie, is dit die derde grootste rivier in Europa in terme van sy gemiddelde uitmonding (naas die Wolga en die Donau). Die Newa is 74 km lank. Altesaam 28 km hiervan is binne die stadsgrense van Sint Petersburg en die res is in die Leningrad-oblast. Dit vloei suidwes van die Ladogameer, bereik sy mees suidelike punt naby sy samevloeiing met die Tosnarivier en draai dan noordwes en vloei uit in die Golf van Finland. Die rivier se gemiddelde breedte is 400-600 meter en die gemiddelde diepte 8-11 meter. Die Newastroomgebied sluit in die Ladoga en die Onegameer, die twee grootste mere in Europa. Van Desember tot vroeg in April vries die rivier en is dit nie vaarbaar nie. Die eilande in die historiese deel van Sint Petersburg in die Newadelta word gevorm deur natuurlike sytakke sowel as mensgemaakte kanale.


Die Swan Bells (31°57′32″S 115°51′29″O / 31.95889°S 115.85806°O / -31.95889; 115.85806) is 'n stel van agtien klokke wat in 'n doelgemaakte 82,5 meter hoë kloktoring uit koper en glas in Perth, Wes-Australië hang. Die klokke ontneem hulle naam van die Swanrivier waarop die toring uitkyk. Die stel van sestien klokke met twee bykomend chromatiese note, is een van die grootste stel wissellui-klokke ter wêreld. Twaalf van die stel is geskiedkundige klokke vanaf die St Martin-in-the-Fields-kerk in Trafalgarplein in Londen; ses ander, wat meer onlangs by die Whitechapel-klokgietery gegiet, rond die stel af. Die St Martin-in-the-Fields-klokke is aan die staat van Wes-Australië geskenk as deel van die dubbele eeufeesvieringe en die bykomende klokke is gegiet na 'n skenking van metaal wat in Wes-Australië ontgin word. Die ses nuwer klokke sluit vyf klokke in wat aan die Universiteit van Wes-Australië, die stad Perth en die mense van Wes-Australië deur die stad Londen, die stad van Westminster en 'n konsortium van Britse en Australiese mynmaatskappye geskenk is en dan nog 'n klok wat deur die Wes-Australiese regering laat vervaardig is.


Titanic is 'n Amerikaanse romantiese rolprent van 1997 wat oor die sinking van die RMS Titanic handel en deur James Cameron geregisseer, geskryf, medevervaardig en medegeredigeer is. Kate Winslet vertolk die rol van Rose DeWitt Bukater en Leonardo DiCaprio die rol van Jack Dawson — twee lede van verskillende sosiale klasse wat op mekaar verlief raak aan boord van die skip se noodlottige nooiensvaart. Die hoofkarakters en die sentrale liefdesverhaal is fiktief, maar sommige karakters (soos lede van die bemanning) is op werklike mense gegrond. Gloria Stuart speel die ouer Rose, wat die verhaal vertel. Die vervaardiging van die rolprent het in 1995 begin toe Cameron beeldmateriaal van die werklike wrak van die RMS Titanic verfilm het. Hy het die liefdesverhaal gesien as 'n manier om die gehoor by die ware tragedie van die skip te betrek. Die moderne tonele is by die Akademik Mstislav Keldysh verfilm en die res van die tonele op 'n herskepping van die skip wat by Playas de Rosarito, Baya California, gebou is. Cameron het ook van skaalmodelle en rekenaargeskepte beelde gebruik gemaak om die sinkingstoneel te herskep.


Palatalisasie is die verandering van 'n nie-palatale klank in 'n palatale klank. Meestal gebeur dit onder invloed van 'n ander aangrensende palataal. Palatalisasie is sowel in die taalgeskiedenis asook in die sinkrone fonetiek normaal. Die velare k/ g verander mees in die palato-alveolare voor die klinkers i en e. Dit gebeur in die geskiedenis van bykans alle Romaanse tale uit Latyn en in vele Slawiese tale.


SAVAP2 is die akroniem vir die tweede Suider-Afrikaanse Voëlatlasprojek. Dit volg op die eerste en baie suksesvolle atlasprojek wat van 1987-1991 plaasgevind het - algemeen bekend as SAVAP1. Die huidige projek is 'n gesamentlike onderneming van die Eenheid vir Dieredemografie (ADU) aan die Universiteit van Kaapstad, BirdLife South Africa en die Suid-Afrikaanse Instituut vir Biodiversiteit (SANBI). Die doel van die atlasprojek is om die verspreiding van voëlspesies en hoe volop hierdie spesies in Suider-Afrika is, vas te stel. Die gebied wat deur hierdie projek gedek word is Suid-Afrika, Lesotho en Eswatini. Dit is die tweede projek van hierdie aard en het op 1 Julie 2007 begin en sal tot in 2011 volgehou word. Veldwerk waardeur die data vir hierdie projek ingesamel word, word gedoen deur honderde vrywilligers. Hulle neem op eie koste en in hulle eie tyd deel aan die projek en samel so baie waardevolle inligting in om die bewaring van voëlspesies en hulle habitat in Suider-Afrika te help verseker. Die onderstaande skakels lei na die Engelse webblaaie van die deelnemende vennote in SAVAP2: SAVAP2-webblad (en) Animal Demography Unit (en) BirdLife South Africa (en) SANBI (en) Hierdie artikel is ’n saadjie.


'n Broeiparasiet is 'n voël wat haar eiers in die nes van 'n gasheer lê, sodat die gasheer dit uitbroei en ook die kuikens versorg. Die parasiet is op geen manier betrokke by die grootmaak en versorging van die kuikens nie. Die verskynsel kan ook by sommige visspesies voorkom. Die verskynsel van broeiparasitisme kom veral voor by die volgende spesies: Koekoeke, Heuningwysers, Rooibekkies en paradysvinke. Soms lê die voël doodgewoon hulle eiers in die nes van een van hulle eie spesie, en ander kere word dit in die nes van 'n totaal ander spesie gelê. Maclean, GL. 1990. Ornithology for Africa. Pietermaritzburg: University of Natal Press. ISBN 0-86980-737-4 Roberts' Multimedia Birds of Southern Africa, Version 3.3, (sa). Westville: Southern African Birding cc. Hierdie artikel is ’n saadjie. Voel vry om Wikipedia te help deur dit uit te brei.


Balikpapan is 'n stad geleë in die provinsie Oos-Borneo in Indonesië. Balikpapan het 'n lughawe Sepinggan Internasionale Lughawe. Balikpapan het 3 buurte/distrikte (Indonesies: kacamatan) Balikpapan Timur (Oos) Balikpapan Barat (Wes) Balikpapan Utara (Noord)


Die Georges-rivier is 'n rivier in die staat van Nieu-Suid-Wallis in Australië. Dit ontspring suidwes van Sydney naby die steenkool myndorp Appin en vloei dan in 'n noordelike rigting verby Campbelltown rofweg parallel met die hoof suidelike spoorlyn. By Liverpool draai die rivier oos en vloei verby woonbuurte soos East Hills, Lugarno, Bangor en Blakehurst voordat dit in Botanybaai uitmond naby Taren Point in die suidelike woonbuurte van Sydney. Hoof vertakkinge sluit in Cabramatta Creek, Prospect Creek, Salt Pan Creek en die Woronora-rivier. Die Georges-rivier is gewild vir ontspanningsaktiwiteite soos waterski en swem. Die oewers van die rivier in die laagliggende gedeeltes word gekenmerk deur breë inlate en kronkelinge langs steil sandsteenriwwe en eskarpe waarvan baie bebou is met duur en luukse woonhuise. Die Georges-rivier het ook verskeie kunsmatige mere in die woonbuurt van Chipping Norton naby Liverpool. Hierdie mere staan bekend as die Chipping Norton Lakes en is die produk van sand- en klipwerke van die twintigste eeu. Die mere is nou gewild vir watersport en ontspanning vir die inwoners van die suidwestelike woonbuurte van Sydney. 'n Studam is oor die rivier gebou naby die Liverpool spoorweghalte in die negentiende eeu.


Sasol Voëls van Suider-Afrika is een van die gewildste veldgidse oor die voëls van Suider-Afrika. Die boek is 'n uitgebreide veldgids wat nou reeds 'n vierde uitgawe beleef. Hierdie uitgawe is deeglik hersien en bygewerk om die nuutste ontwikkelings in die voëlwêreld in te sluit. Kort beskrywings (met die Robertsnommer van die spesie), verspreidingskaarte en duidelike sketse gee aan voëlkykers riglyne oor die uitkenning van voëlspesies in die veld. By die illustrasies is kriptiese aantekeninge oor onderskeidende kenmerke om die voëlkyker met identifikasie behulpsaam te wees. Die boek is voorsien van kleurkodes om naslaanwerk te vergemaklik. Dit is ook in Engels beskikbaar as "Sasol Birds of Southern Africa" (ISBN 1-86825-299-X). Inligting oor boek: Outeurs: Ian Sinclair, Phil Hockey, Warwick Tarboton Kunswerk: Peter Hayman en Norman Arlott Uitgewer: Struik Uitgewers ISBN 978-1-86872-743-8 Formaat: Sagteband Publikasiedatum: Julie 2002, 3de Hersiene Uitgawe Lengte: 210mm Breedte: 148mm Aantal bladsye: 488 Inligting oor boek: Outeurs: Ian Sinclair, Phil Hockey, Warwick Tarboton, Peter Ryan Kunswerk: Peter Hayman, Norman Arlott en Alan Harris Uitgewer: Struik Nature ISBN 978-1-77007-926-7 (Afrikaans sagteband) ISBN 978-1-77007-928-1 (Afrikaans PVC-omslag) Formaat: Sagteband of PVC-omslag Publikasiedatum: 2011, 4de Hersiene Uitgawe Lengte: 210mm Breedte: 148mm Aantal bladsye: 464 Newman se Voëls van Suider-Afrika Sappi Voëls van Suider-Afrika


Hendrik VIII (Engels: Henry VIII; 28 Junie 1491 – 28 Januarie 1547) was van 21 April 1509 tot met sy dood koning van Engeland en lord van Ierland (later koning van Ierland). Hy was die tweede koning van die Huis van Tudor en die opvolger van sy pa, Hendrik VII. Hendrik VIII was ’n belangrike figuur in die geskiedenis van die Engelse monargie. Hoewel hy die Protestantse Reformasie wreed onderdruk het, is hy meer bekend vir sy politieke gevegte met die Rooms-Katolieke Kerk. Dit het eindelik gelei tot die skeiding van die Anglikaanse Kerk van die pous se gesag en sy oorname as die hoof van die Kerk. Koninklike steun vir die Reformasie het eers begin met sy erfgename Eduard VI en Elizabeth I, terwyl sy dogter Maria I die pous se gesag oor Engeland tydelik herstel het. Hendrik is ook bekend vir sy ses vroue, van wie twee onthoof is. Hendrik VIII is op 28 Junie 1491 in die Paleis van Placentia gebore as die derde kind van Hendrik VII en Elizabeth van York. Van sy ses broers en susters het net drie hul kleuterjare oorleef.


Distillasie is 'n metode vir die skei van mengsels gebaseer op die verskille in hul vlugtigheid in 'n kokende vloeistofmengsel. Distillasie is 'n eenheidswerking of fisiese skeidingsproses en nie 'n chemiese reaksie nie. Kommersieël het distillasie 'n verskeidenheid gebruike. Dit word gebruik om ru-olie in verskeie brandstoffraksies te skei. Water word gedistilleer om onsuiwerhede soos sout in seewater te verwyder. Lug word gedistilleer om die komponente daarvan te skei vir nywerheidsgebruike, veral noemenswaardig is suurstof, stikstof en argon. Distillasie van gefermenteerde oplossings word al sedert antieke tye gebruik om drank met 'n hoër alkoholinhoud voor te berei (Wyn word byvoorbeeld gedistilleer om brandewyn te verkry). Distillasie in 'n sekere vorme was aan die Babiloniërs in Mesopotamië (die hedendaagse Irak) bekend sedert die 2de millenium v.C. Argeologiese uitgrawings in noordwes Pakistan het bewyse opgelewer dat die distillasie van alkohol sowat 500 v.C. in gebruik was, dit was egter eers tussen 150 tot 350 v.C. in algemene gebruik daar.


The Arockalypse is 'n album van Lordi wat in 2006 vrygestel is. Dit bevat die enkelsnit "Hard Rock Hallelujah" wat aan Finland die oorwinning van die Eurovision-sangkompetisie 2006 besorg het. Die album het platinumstatus in Finland en goudstatus in Swede en Duitsland behaal. "SCG3 Special Report" – 03:46 "Bringing Back The Balls To Rock" – 03:31 "The Deadite Girls Gone Wild" – 03:45 "The Kids Who Wanna Play With The Dead" – 04:07 "It Snows in Hell" – 03:37 "Who's Your Daddy?" – 03:38 "Hard Rock Hallelujah" – 04:07 "They Only Come Out At Night" – 03:49 "The Chainsaw Buffet" – 03:47 "Good To Be Bad" – 03:31 "The Night Of The Loving Dead" – 03:09 "Supermonstars (The Anthem Of The Phantoms)" – 04:04 "Hard Rock Hallelujah" "Who's Your Daddy?" "It Snows In Hell" "They Only Come Out At Night" Mr. Lordi (Tomi Putaansuu) Kita (Sampsa Astala) Amen (Jussi Sydänmaa) Kalma (Niko Hurme) Awa (Leena Peisa)


Djajapoera (uitgespreek as Djaa-ja-poeraa) is 'n stad en lê in die provinsie en eiland Papua in Indonesië. Djajapoera is die provinsiale hoofstad. Hollandia is die naam wat die stad in die Hollandse tydperk gekry het (1910-1962). Port Moresby, Papua-Nieu-Guinea


Casey Affleck (* 12 Augustus 1975) is 'n Academy- en Golden Globe-genomineerde Amerikaanse akteur. Hy het in rolprente soos Good Will Hunting, Ocean's Eleven (2001), The Assassination of Jesse James by the Coward Robert Ford, en Gone Baby Gone verskyn.


'n Sfeer is 'n perfek ronde meetkundige voorwerp in driedimensionele ruimte, soos die vorm van 'n ronde bal. 'n Sfeer is, nes 'n perfekte sirkel in twee dimensies, geheel en al simmetries rondom sy middelpunt en alle punte op sy oppervlak is dieselfde afstand r van sy middelpunt. Hierdie afstand, r, staan bekend as die "radius" van die sfeer. Die maksimum reguit afstand deur die sfeer staan as die "deursnit" of "diameter" van die sfeer bekend. Die deursnit sny deur die middelpunt en is twee keer die lengte van die radius, of 2r. In gevorderde wiskunde word onderskei tussen die oppervlak van die sfeer (waarna as 'n "sfeer" verwys word) en die binnekant van die sfeer (waarna as 'n "bal" verwys word). Dus word 'n "sfeer" in drie dimensies as 'n tweedimensionele sferiese oppervlak beskou wat in driedimensionele Euklidiese ruimte geanker is. 'n "Bal" word as 'n soliede figuur beskou wat deur 'n sfeer beperk word.


Sy Edele Majoor Pieter Voltelyn Graham van der Byl (21 Februarie 1889, Caledon – 21 Januarie 1975, Muizenberg) was ’n Suid-Afrikaanse soldaat en staatsman. Hy was lid van die Suid-Afrikaanse Party en later die Verenigde Party. Hy was lid van generaal Smuts se kabinet en minister van naturelle sake. Maj. Piet (soos hy bekendgestaan het), was ’n chevalier de la Légion d’Honneur, erekolonel van die Universiteit van Kaapstad se Regiment sowel as die ontvanger van die Militêre Kruis en Koning George VI kroningsmedalje. Die eerste Van der Byl wat sy voet aan wal gesit het in die Kaap was Gerrit van der Byl in 1668. Oor die eeue het die Van der Byls magtige grondbaronne geword deur onder andere die volgende plase te bekom: Vredenberg, Klavervlei, Joostenberg, De Leeuwenhoek, Welmoed, Spier, Fairfield (waar die familie steeds bly) en Groote Schuur (die huidige woning van die president van Suid-Afrika. Dit is later verkoop aan Cecil John Rhodes). Van der Byl is gebore as die seun van Tin van der Byl en Adelaide Taylor Piek.


Vir die rugbyspan, sien gerus Blues (rugbyspan). Blues is 'n musiekstyl en genre wat tussen 1860 en 1900 ontstaan het uit die musiek van die slawe in die Suide van die Verenigde State, onder andere in die Mississippidelta, tussen Memphis en New Orleans. Die vernaamste musikale bronne wat tot die ontstaan van die blues bygedra het, is die godsdienstige liedjies (gospels) en liedjies wat die slawe gesing het terwyl hulle gewerk het. Musiek, in groepe of alleen, met of sonder selfgemaakte instrumente, was dikwels die enigste manier wat die slawe gehad het om hul lyding uit te druk en te versag. Vandaar ook die naam "blues", wat op die musiek se melankoliese toon en inhoud dui. Tydens die Eerste Wêreldoorlog het baie swartes vanuit die Suide na die stede in die Noorde (onder andere Chicago en Detroit) getrek, waardeur hul musiek 'n meer "stedelike" geluid gekry het, gekenmerk deur die gebruik van elektriese instrumente. Hierdie musiek het ook 'n vinniger tempo gehad en sou later die weg baan vir rhythm and blues (R&B) en ruk-en-rol.


David Hartsema (Zoutkamp, 11 Februarie 1925 - Lauwersoog, 14 Februarie 2009) was 'n Nederlandse digter, skrywer en kunstenaar. Hy was lank die voltydse liriekskrywer vir die Groningse sangeres Lianne Abeln. Hartsema het ongeveer 900 gedigte en liedtekste in Gronings, Wes-Fries, Nederlands, Frans en Engels geskryf. In 1969 skryf hy die lirieke vir Lenny Kuhr se "De trounadour", waarmee sy daardie jaar tesame met drie ander sangeresse, waaronder Frida Boccara, die Eurovision-liedjiefees in Madrid, Spanje, wen. Wikimedia Commons het meer media in die kategorie David Hartsema. Hierdie artikel is ’n saadjie. Voel vry om Wikipedia te help deur dit uit te brei.


Cecilia Wessels (* 7 Augustus 1895, Bloemfontein – † 14 Desember 1970, Kaapstad) was ’n Suid-Afrikaanse operasangeres. Wessels is in die Oranje-Vrystaat gebore as die dogter van sir Cornelius Wessels, administrateur van die provinsie. Sy ontvang haar skoolopleiding in Bloemfontein en Kaapstad en haar sangopleiding aan die Suid-Afrikaanse Musiekkollege in Kaapstad onder professor Henry Bell en voltooi haar opleiding later aan die Royal Academy of Music in Londen. Sy maak haar debuut as konsertsangeres, maar slaan in 1924 oor na operamusiek toe sy met die Old Vic Company optree in Tannhäuser, Carmen en Il Trovatore. Die volgende jaar onderneem sy ’n reis na Suid-Afrika, wat die begin was van haar lang en geslaagde loopbaan as sopraan in haar geboorteland. In Engeland het sy onder meer saam met bekende dirigente soos sir Henry Wood en sir Malcolm Sargent gewerk. Van die operahuise waar sy veral in Wagner-operas te sien was, was onder meer Bayreuth, Sadler’s Wells en Berlyn. Wessels was waarskynlik die eerste Suid-Afrikaanse sangeres wat oorsee naam gemaak het, hoewel latere sangeresse soos Marita Napier, Emma Renzi en Mimi Coertse groter roem sou verwerf.


Australië Australië is 'n kontinent in die Suidelike halfrond. Die kontinent lê tussen die Indiese Oseaan (wes) en die Stille Oseaan (oos). Die kontinent bestaan uit die land Australië en die eilande Tasmanië en Nieu-Guinee. Soms word ook die eilandnasies in die Stille Oseaan as deel van die kontinent Australië beskou, veral Australië se politiese en kulturele buurland Nieu-Seeland. Hierdie gebied word dikwels ook die kontinent Oseanië genoem. Die kontinent se voormalige naam was Nieuw-Holland, vernoem ná die Nederlandse provinsie Holland soos ook Nieu-Seeland ná Zeeland vernoem is. Veral in Europa word die gebied as die vyfde kontinent beskou. Hierdie artikel is ’n saadjie. Voel vry om Wikipedia te help deur dit uit te brei.


Die Koninkryk van Ierland (Iers: Rioghacht Éireann, Engels: Kingdom of Ireland) was 'n staat geleë in Wes-Europa op die Eiland Ierland. Dit het bestaan van 1542 tot met die Act of Union 1800 wat dit verenig het met die Koninkryk van Groot-Brittanje (1707–1800) om die Verenigde Koninkryk van Groot-Brittanje en Ierland (1800–1922) te vorm. Hierdie artikel is merendeels vertaal vanaf die Engelse Wikipedia-artikel en:Kingdom of Ireland de Beaumont, Gustave and William Cooke Taylor, Ireland Social, Political, and Religious :Translated by William Cooke Taylor : Contributor Tom Garvin, Andreas Hess: Harvard University Press : 2006 : ISBN 978-0-674-02165-5 (reprint of 1839 original) Pawlisch, Hans S., : Sir John Davies and the Conquest of Ireland: A Study in Legal Imperialism :Cambridge University Press, 2002 : ISBN 978-0-521-52657-9 Keating, Geoffrey : The History of Ireland, from the Earliest Period to the English Invasion (Foras Feasa Ar Éirinn) Translated by John O'Mahony 1866 Full text at Google Books Hierdie artikel is ’n saadjie. Voel vry om Wikipedia te help deur dit uit te brei.


.eu is die Internettopvlakdomein vir die Europese Unie. Die domainname word deur EURid (The European Registry of Internet Domain Names) geadministreer, wat ook aanspreeklik is vir die topvlak-domein 'eu'. Tot en met 9 Mei 2006 is die subdomein .eu.int deur die Europese Kommissie en Europees Parlement gebruik. Die topvlak-domein .int is vir internasionale instellings gereserveer, met eu as die tweedevlak-domein vir Europa. In Desember 2005 word .eu bekendgestel, waarna die meeste domeinname wat op .eu.int eindig op 9 Mei 2006 (Europadag) na .europa.eu oorgeskuif word. Die Europese Sentrale Bank is egter vanweë hulle politieke onafhanklikheid nie oorgeskuif nie, en gebruik daarom slegs ECB.int. Hulle het wel ecb.europa.eu as 'n alias geregistreer. Lys van Internettopvlakdomeine Webtuiste van die EURid


Die NG gemeente Uitenhage, wat die 10de oudste NG gemeente in Suid-Afrika en die tweede oudste in die Oos-Kaap is, het die onderskeiding dat dit die eerste en enigste gemeente van die Nederduitse Gereformeerde Kerk is waarvan op een dag drie gemeentes afgestig is toe op 22 Junie 1950 tydens 'n buitengewone Ringsvergadering in die moederkerk besluit is om Uitenhage-Noord, -Oos en -De Mist af te stig. Toe reeds het dit die totale getal dogtergemeentes van die moedergemeente, wat in 1817 as die tiende gemeente in Suid-Afrika gestig is, op 21 te staan gebring. Vroeg in 1804 is die veldkornetskappe waarin die woeligste burgers gewoon het en wat ook die meeste tydens strooptogte van die naburige Xhosas moes ly, van die distrik Graaff-Reinet afgesny en tot 'n aparte drostdy geproklameer. Dit het die familienaam ontvang van mnr. J.A. Uitenhage de Mist, kommissaris-generaal tydens die bewind van die Bataafse Republiek. Reeds in 1809 was daar onder die ingesetenes 'n beweging om 'n eie kerk te hê en dit was dus sekerlik 'n heuglike gebeurtenis toe vir die eerste keer in Junie 1816 kerkraadslede vir Uitenhage op voordrag van die landdros deur die goewerneur goedgekeur is.


Een van die bekendste vloedrampe in Suid-Afrika is die Laingsburgvloed. Laingsburg is in 1881 op die noordelike bank van die Buffelsrivier ontwikkel en het oorspronklik bekend gestaan onder die naam Buffelsrivier. Die dorp het ontwikkel as ’n oase vir reisigers wat deur die dorre Karoo gereis het. Op 25 Januarie 1981, in Laingsburg se eeufees jaar, is ’n groot deel van die dorp binne minute weggespoel deur een van die mees verwoestende fratsvloede ooit, wat in die Groot-Karoo voorgekom het. Na ’n wolkbreuk in die noord-oostelike hinterland suid van die Komsberg het ’n wal van water ’n paar meter hoog langs die Buffelsrivier afgestorm en alles in sy pad weggevee. Mense en hul besittings was meegesleur en onder die slik begrawe. Hidroloë skat dat daar ongeveer elke 100 jaar so ’n fratsvloed te wagte kan wees. Die vloed het aanvanklik begin met ’n ligte reën wat verwelkom is deur die boere van die omgewing aangesien reën in die gebied so skaars was. Selfs geharde skaaprasse sukkel om in die dorre gebied te oorleef. Die grond van die gebied is egter van so ’n aard dat dit nie baie water kan absorbeer nie.


Oorstromings kom voor wanneer water hoër as die normale vlak styg en oorvloei op grond wat nie gewoonlik onder water is nie. Die water kan afkomstig wees van strome en riviere of, langs kuslyne, van die see. Daar is baie verskillende redes waarom riviere hul walle oorstroom. Die algemeenste oorsaak van oorstroming is swaar reën, sowel as smeltende ys en sneeu van bergagtige streke. In kusstreke kan massiewe storms soos orkane reusagtige golwe veroorsaak. Ander oorsake sluit in: grondstortings, dambreuke, aardbewings en vulkaniese aktiwiteit. 'n Kombinasie van probleme kan ook oorstromings veroorsaak. Kitsvloede is besonder gevaarlik. Tydens oorstroming moet mense en diere so spoedig moontlik na hoërliggende grond geskuif word. Hierdie proses waar huise verlaat word op soek na veiliger plekke staan as ontruiming bekend. Hoewel daar tydens oorstromings orals water is, is dit meestal besoedel en kan dit nie gedrink word nie. Mense kan hulself op vloede voorberei deur vars drinkwater op te gaar en verskansings soos sandsakke te gebruik om die water te stuit of in 'n ander rigting weg te lei. Verskeie stappe kan geneem word om oorstromings te voorkom of die impak daarvan te verminder: Om oorstromings te voorkom moet vloedlyne noukeurig bepaal en gedokumenteer word.


Johannes van der Walt (die Gemaskerde Wonder of “Masked Marvel”, plaas Witkoppen, distrik Johannesburg, Transvaal, 9 November 1908 – Johannesburg, Suid-Afrika, 25 Maart 1943) was ’n kampioenstoeier en hoof-generaal van die Ossewabrandwag aan die Witwatersrand. Hy word beskryf as die “groot Afrikanersportheld van die jare dertig”. Van der Walt se ouers was Jan Hendrik van der Walt (21 Julie 1883 – 30 Desember 1951) – ’n seun van Andries Johannes van der Walt (Middelburg, Kaap, 27 Augustus 1833 – September 1905) en sy tweede vrou, Hester Jacoba Kruger (gebore Krugersdorp, 17 April 1852 – onbekend) – en Levina Johanna van Riet (Zeeland, Nederland, 1 November 1888 – onbekend). Johannes van der Walt was Jan Hendrik en Levina se derde oudste kind. Hul nege kinders was: Francina Jacoba, getroud met Tom J. Scheepers. Andries Johannes, getroud met CatherinaJoachemina Davina Venter. Johannes, getroud op 17 Julie 1929 met Hester Hendrina Kruger (gebore 11 Oktober 1908). Hester Jacoba, getroud met Stephanus Gerhardus van Vreeden.


Jonas Brothers is 'n Amerikaanse popseungroep. Die groep het gewildheid verwerf op die Disney-kanaal-kindertelevisienetwerk. Die groep kom uit Wyckoff, New Jersey, en bestaan uit die drie broers Kevin Jonas, Joe Jonas en Nick Jonas. In 2008 het hulle in die Disney-kanaal Oorspronklike Rolprent Camp Rock opgetree. Die groep het al vier albums vrygestel: It's About Time, Jonas Brothers, A Little Bit Longer, and Lines, Vines and Trying Times. In 2008 is die groep genomineer vir die Best New Artist-toekenning by die 51ste Grammy-toekenningsfunksie en het die toekenning vir Breakthrough Artist by die American Music-toekennings gewen. Hulle het al meer as agt miljoen albums wêreldwyd verkoop. It's About Time (2006) Jonas Brothers (2007) A Little Bit Longer (2008) Lines, Vines and Trying Times (2009) Happiness Begins (2019) Kot, Greg (24 Augustus 2008). "Jonas Brothers: Not just another boy band" (in Engels). Geargiveer vanaf die oorspronklike op 28 Oktober 2008. Besoek op 9 Maart 2009. Quenqua, Douglas (Augustus 4, 2008).


Gentle Touch is 'n Sweedse musiekgroep uit Kalmar wat uit die lede Gustav Petersson en Mikael Karlsson bestaan. Die groep maak romantiese en dromerige elektropop en word deur handelinge soos Depeche Mode, Pet Shop Boys, Orchestral Manoeuvres in the Dark en New Order geïnspireer. Hulle het 'n platekontrak met die etiket Songs I Wish I Had Written. Gentle Touch EP In memory of Savannah Amptelike webwerf (en) MySpace-profiel (en) MusicBrainz-profiel (en) Hierdie artikel is ’n saadjie. Voel vry om Wikipedia te help deur dit uit te brei.


Valerius Licinianus Licinius (omstreeks 263-325) was van 308 tot 324 die 59ste keiser van die Romeinse Ryk. Hy is in Maart 313 getroud met Julia Constantia, halfsuster van Konstantyn die Grote. Hulle het in 315 ’n seun, Licinius II, gehad. Licinius het die heerser van die ooste van die ryk geword, terwyl Konstantyn oor die weste regeer het. In 314 het ’n burgeroorlog tussen die twee heersers uitgebreek. Konstantyn het Licinius twee keer verslaan, waarna hulle versoen geraak het. Ná nog talle oorloë tussen hulle is Licinius in Thessaloniki aangehou. Die volgende jaar het Konstantyn hom laat doodmaak nadat hy hom daarvan beskuldig het dat hy ’n leër op die been probeer bring het. Lys van Romeinse keisers Hierdie artikel is merendeels vertaal vanaf die Engelse Wikipedia-artikel en:Licinius Hierdie artikel is ’n saadjie. Voel vry om Wikipedia te help deur dit uit te brei.